‘Extended Cut’ Spider-Man: No Way Home Akan Ditayangkan Pada Mac Ini?

Spider-Man: No Way Home telah mengecapi kejayaan box office yang tidak pernah dijangka sebelum ini dalam era pandemik, malah filem tersebut berjaya mengatasi kutipan domestik A.S. Avatar untuk menjadi filem yang mendapat kutipan ketiga tertinggi sepanjang zaman.

Dengan kutipan yang semakin perlahan, nampaknya filem superhero terbaru Sony Pictures itu mungkin tidak dapat menjangkau angka AS$ 2 billion dolar.

Bagaimanapun, segalanya boleh berubah dengan tayangan semula Spider-Man: No Way Home di masa akan datang.

Baru-baru ini, seorang pengguna Reddit mendakwa bahawa potongan lanjutan (extended cut) Spider-Man: No Way Home dijangka akan keluar pada minggu kedua bulan Mac

Pengendali halaman itu juga turut mengesahkan perkongsiannya dengan mengatakan ia mungkin ditayangkan di pawagam A.S. pada 11 Mac.

Ini bukan kali pertama Sony Pictures menayangkan semula filemnya di pawagam. Sebelum ini, studio itu pernah menayangkan semula Spider-Man: Far From Home, dua bulan selepas tarikh tayangan asalnya.

Filem tersebut, yang mengandungi empat minit babak tambahan, berjaya melonjakkan kutipan box office For From Home sebanyak 153.2% pada minggu tayangan semula.

Spider-Man: No Way Home kini mengumpul kutipan sebanyak AS$1.8 billion dolar seluruh dunia dengan AS$764 juta daripadanya dikutip di pasaran domestik A.S.

Sekiranya dakwaan pengguna Reddit itu tepat, ia mampu meningkatkan kutipan terkumpul No Way Home, sekurang-kurangnya sehingga mencapai angka AS$2 billion dolar.

Dengan tarikh pelancaran Blu-ray masih belum diketahui, kita boleh jangkakan bahawa Sony mungkin sedang merancang untuk menayangkan semula Spider-Man: No Way Home di pawagam.

Apapun, kita nantikan pengumuman rasmi dari Sony Pictures.


Saksikan Pertembungan Diantara Boboiboy & Retak`ka Dalam Trailer Rasmi Boboiboy Movie 2

Animonsta Studios dan Astro Shaw telah melancarkan trailer rasmi filem animasi superhero tempatan Boboiboy Movie 2, Anda boleh tonton trailer menarik itu dipemain video dibawah

Filem kali menyaksikan BoBoiBoy dan rakan-rakannya bersatu menentang satu kuasa kuno digelar Retak`ka yang mahu merampas elemen kuasa BoBoiBoy. Mereka perlu menghalang musuh misteri terbaru mereka itu daripada meneruskan rancangan jahatnya.

Boboiboy Movie 2 akan menampilkan watak-watak dari siri televisyen seperti BoBoiBoy, Yaya, Gopal, Ying, Fang, Adu Du, Probe, Tok Aba, Papa Zola, Cattus dan Ochobot.

Jangan lupa saksikan filem animasi ini bersama keluarga mulai 8 Ogos 2019.


Gambar-Gambar Tom Holland & Zendaya Di Set Penggambaran “Spider-Man 3”

Penggambaran Spider-Man 3 diteruskan di Atlanta, Amerika Syarikat, dan kini beberapa gambar belakang tabir mula tersebar di atas talian (via Just Jared), memberikan pandangan pertama Tom Holland dan Zendaya sebagai Peter Parker dan MJ.

Jika dilihat pada gambar, berkemungkinan besar Spider-Man 3 akan berlatarbelakangkan musim perayaan Krismas, bertepatan dengan tarikh tayangannya pada Disember nanti. Anda boleh saksikan gambar dibawah.

Zendaya and Tom Holland film scenes for #SpiderMan3 – see the set pics! https://t.co/HI2MOvIgVn— JustJared.com (@JustJared) January 17, 2021

New video of Tom Holland and Zendaya filming Marvel Studios’ #SpiderMan3 🚨(via @DailyMailUK) pic.twitter.com/Q14hHO0prh— Cosmic Marvel (@cosmic_marvel) January 17, 2021

Tom Holland is back in his superhero suit while filming #SpiderMan3 in Atlanta – check out the set pics! https://t.co/tSYwasw5Zf— JustJared.com (@JustJared) January 17, 2021

Tom Holland kembali meneruskan peranannya sebagai Spider-Man bersama-sama Benedict Cumberbatch sebagai Doctor Strange. Mereka berdua akan menentang Electro lakonan Jamie Fox dan Doctor Octopus lakonan Alfred Milina. Filem ketiga ini juga bakal menampilkan Zendaya (Euphoria, Dune) yang kembali sebagai MJ.

Susulan penyertaan Jamie Foxx dan Alfred Molina, yang meneruskan peranan mereka dalam francais terdahulu, beberapa khabar angin mula tersebar seperti potensi kepulangan Tobey Maguire dan Andrew Garfield sebagai Spider-man. Yang terbaru, Charlie Cox dilaporkan sertai filem akan datang dengan meneruskan perananya sebagai Daredevil.

Spider-Man 3 dijadualkan tayangan pada 17 Disember 2021.


Ron Yuan Ketuai Projek Sekuel 47 Ronin

Sebelum karier Keanu Reeves kembali naik menerusi francais John Wick, dia memimpin filem 47 Ronin yang gagal untuk studio Universal Pictures.

Walaupun filem aksi fantasi itu gagal mendapat kutipan yang diharapkan dan dikritik teruk, pihak studio tetap menghasilkan sekuel dengan bintang Mulan, Ron Yuan akan bertindak sebagai pengarah.

Filem terbaru ini akan ditetapkan 300 tahun di masa hadapan dalam dunia cyberpunk yang eksotik. Menurut sumber, unsur-unsur seram akan turut dimasukkan dalam filem ini disamping elemen samurai dan ninja.

“Saya sangat gembira dapat bekerjasama dengan Universal dan pasukan produksi dalam filem yang menggabungkan genre, seni mempertahankan diri, aksi, filem seram dan punk siber ini,” kata Yuan.

“Ini akan menjadi perjalanan yang menyeronokkan dan hebat, untuk penonton di seluruh dunia.”

Sekuel ini akan diterbitkan John Orlando, Share Stallings dan Tim Kwowk, dengan Universal 1440 Entertainment turut menjadi studio penerbit, manakala Netflix akan bertindak sebagai pengedar. Produksi filem dijangka akan bermula awal 2021.

47 Ronin ditulis oleh Chris Morgan (Francaris Fast & Furious) serta Hossein Amini (The Snowman) dan diarahkan Carl Rinsch. Selain Reeves, barisan pelakon terdiri daripada Hiroyuki Sanada (Mortal Kombat), Tadanobu Asano (Mortal Kombat), Rinko Kikuchi (Pacific Rim), Ko Shibasaki (One Missed Call) dan beberapa pelakon lain.

Berdasarkan dari penulisan fiksyen Chūshingura, filem ini mengisahkan 47 Ronin pada kurun ke-18 Jepun yang ingin membalas dendam diatas kematian ketua mereka.

Filem ini merupakan kegagalan terbesar Universal Studios, apabila dikritik teruk oleh pengkritik dan penonton serta hanya mampu menjana kutipan sekitar $151 juta dolar berbanding kos pembikinan sebanyak $175 juta.


Tonton Trailer Terbaru A Wrinkle in Time

Walt Disney Pictures mengeluarkan treler epik terbaru untuk filem akan datang mereka berjudul A Wrinkle in Time, anda boleh tonton treler tersebut dibawah.

filem fantasi pengembaraan ini mengisahkan Meg Murry, bersama-sama adiknya Charles Wallace dan rakan beliau, Calvin pergi mengembara ke dimensi lain dengan harapan dapat mencari bapanya yang telah lama hilang dan membawanya pulang semula ke Bumi.

A Wrinkle in Time adalah adaptasi dari novel karya Madeleine L’Engle berjudul sama yang diterbitkan pada 1962. Novel berkenaan sangat popular diseluruh dunia apabila telah terjual sebanyak 23 juta dan telah diterjemahkan kepada 35 bahasa.

Filem ini dibintangi oleh Oprah Winfrey, Reese Witherspoon, Mindy Kaling, Gugu Mbatha-Raw, Michael Peña, Storm Reid, Zach Galifianakis, dan Chris Pine, manakala pengarahnya adalah Ava DuVernay.

A Wrinkle in Time akan menemui penonton pada 9 Mac 2018


Mads Mikkelsen Sertai Filem “Indiana Jones 5”

Selepas menyertai Fantasic Beasts 3 dengan memainkan peranan Grindelwald, pelakon Mads Mikkelsen telah memperolehi satu lagi projek berprofil tinggi, kali ini bergabung dengan Harrison Ford dalam filem Indiana Jones 5 terbitan Lucasfilm. Bagaimanapun, peranan yang akan dibawa pelakon Denmark itu masih belum didedahkan pihak studio.

Indiana Jones 5 telah dibangunkan sejak 2016 lagi dengan Steven Spielberg dan Harrison Ford kembali sebagai pengarah dan watak utama. Bagaimanapun, projek itu kerap ditunda selepas skrip terpaksa diubah beberapa kali. Tahun lalu, Speilberg mengumumkan pengundurannya dari projek Indiana Jones 5, tetapi masih kekal sebagai penerbit.

Calon Oscar, James Mangold (Logan) telah dipilih untuk menggantikan tempat Spielberg sebagai pengarah. Dia turut menulis skrip bersama penulis Ford v Ferrari, Jez dan John-Henry Butterworth.

Indiana Jones 5 diterbitkan Kathleen Kennedy, Steven Spielberg, Frank Marshall dan Simon Emanuel dengan John Williams kembali sebagai komposer. Penggambaran dijangka bermula pada musim panas ini dan akan ditayangkan dipawagam seluruh dunia pada 29 Julai 2022.


Warner Bros. Umumkan Pelakon Utama Ocean’s Eight

Ocean’s Eleven, filem komedy rompakan paling bergaya dan style pertama kali ditayangkan pada tahun 1960 dan dibintangi oleh Frank Sinatra, Dean Martin, Sammy Davis Jr., dan Angie Dickinson. Kemudian Steven Soderbergh menghasilkan kembali filem popular itu dengan dibarisi pelakon-pelakon ternama seperti George Clooney, Brad Pitt, Matt Damon, and Julia Roberts pada tahun 2001 dan telah mendapat kritikan positif dan pulangan yang cukup lumayan.

Kejayaan tersebut mendorong mereka untuk menghasilkan Ocean’s Twelve dan Ocean’s Thirteen dan secara mengumpul hampir $1.1 Billion. Namun, filem berkenaan berhenti setakat Ocean’s Thirteen apabila salah seorang pelakon utamanya, Bernie Mac meninggal dunia pada tahun 2008.

Bagaimanapun pada tahun 2016, filem trilogy Ocean kembali bernafas apabila filem Spinoff, Ocean’s Eight diumumkan oleh studio Warner Bros. dengan Gary Ross akan mengarah filem ini manakala pengarah asal, Steven Soderbergh dan Goorge Clooney selaku penerbit filem.

Filem Ocean’s Eight  ini bakal memberi kelainan kepada peminat filem Ocean kerana ia tidak dibintagi pelakon lelaki seperti kebiasaannya, sebaliknya dibintangi oleh pelakon-pelakon wanita.

Seperti filem asal Ocean, filem spinoff ini turut dibintangi pelakon-pelakon A-list Hollywood dan dijangka salah seorang pelakon asal Ocean akan membuat kemunculan sebagai watak Cameo iaitu Matt Damon aka Linus Caldwell.

Baru-baru ini pihak studio telah mengumumkan senarai nama pelakon dan juga mengeluarkan gambar pertama filem Ocean’s Eight yang menampilkan kesemua 8 pelakon utama. Antara pelakon yang terlibat ialah Sandra Bullock, Cate Blanchett, Helena Bonham Carter, Mindy Kaling, Rihanna, Sarah Paulson, Awkwafina dan Anne Hathaway.

Gambar yang dipamerkan oleh pihak studio turut disertakan sinopsis filem berkenaan.

Warner Bros. Pictures’ and Village Roadshow Pictures’ first look at “Ocean’s 8” from one of New York City’s most iconic locales: the subway.  In Summer 2018, the tide will turn as (L-r) Debbie Ocean (SANDRA BULLOCK) attempts to pull off the heist of the century at New York City’s star-studded annual Met Gala.  Her first stop is to assemble the perfect crew: Lou (CATE BLANCHETT);  Nine Ball (RIHANNA); Amita (MINDY KALING); Constance (AWKWAFINA); Rose (HELENA BONHAM CARTER); Daphne Kluger (ANNE HATHAWAY); and Tammy (SARAH PAULSON).

Filem Ocean’s Eight ini bakal menampilkan sekumpulan perompak wanita yang diketuai oleh Debbie Ocean, adik kepada Danny Ocean yang ingin merompak barang berharga dari seorang jutawan di bandar New York. Ocean’s Eight akan ditayangkan pada 8 Jun 2018.


“Cyberpunk 2077” Catat Keuntungan Pada Hari Pertama, Cipta Rekod Pelancaran Terbesar PC

Permainan video yang dibangunkan CD Projekt Red, Cyberpunk 2077 telah berjaya mencatat keuntungan pada hari pertama pelancarannya, dan juga mencipta rekod pelancaran terbesar untuk permainan PC.

Bukan itu sahaja, difahamkan pihak syarikat berjaya mendapat kembali kos pembangunan dan promosi hanya dari penjualan pra-pesanan sahaja.

Seperti yang diperincikan di laman web CD Projekt Red untuk pelabur, “Laporan semasa no. 65/2020 “menyatakan bahawa” anggaran royalti pelesenan yang dapat diterima oleh [CD Projekt Red] berkaitan dengan penjualan pra-pesanan Cyberpunk 2077 di semua saluran pengedaran digitalnya telah melebihi jumlah yang berikut:

Jumlah perbelanjaan pembangunan yang berkaitan dengan permainan, dan
Kos pemasaran dan promosi permainan ditanggung oleh Syarikat – sama ada sudah ditanggung atau dijangkakan untuk baki tahun 2020. “

Bagi pelancaran permainan PC terbesar dalam sejarah, Cyberpunk 2077 telah mendapat sejumlah 8 juta pra-pesanan di semua platform, dengan (kira-kira) 4.72 juta salinan tersebut adalah di platform PC. Jumlah itu mengatasi bekas pemegang rekod, World of Warcraft: Shadowlands, yang terjual 3.7 juta salinan, dan hanya memegang rekod itu selama seminggu.

Cyberpunk 2077 kini boleh didapati di PC, PlayStation 4 dan Xbox One, dengan PS5 dan Xbox Series akan mendapat versi yang ditingkatkan pada awal tahun hadapan.


Tarikh Tayangan Deadpool & The New Mutants Ditukar

Tiga filem Marvel keluaran 20th Century Fox telah ditukar tarikh tayangan menurut laporan dari laman web The Hollywood Reporter. Tiga filem yang dimaksudkan adalah filem kedua Deadpool yang masih belum mempunyai tajuk, The New Mutants dan Gambit.

Filem Deadpool 2 dianjak dua minggu lebih awal dari tayangan asal 1 Jun 2018 kepada 18 May 2018. Filem antihero itu akan bersaing dengan filem seram, Slender Man dan seminggu lebih awal dari filem spinoff Star Wars, Solo: A Star Wars Story.

Sementara itu, filem The New Mutants mengalami pertukaranya yang cukup drastik apabila ditangguh selama 10 bulan dari tarikh tayangannya yang sepatutnya pada 13 April 2018. Tarikh terbaru filem tersebut kini ditetapkan pada 22 Februari 2019.

Filem Gambit yang beberapa kali tertangguh turut mengalami pertukaran tarikh apabila ditukar tarikh 14 Februari 2019 ke 7 Jun 2019.

Hanya filem X-men: Dark Phoenix yang tidak mengalami pertukaran tarikh dan kekal pada tarikh tayangan 2 November 2018


Warner Bros. Sahkan Filem Solo DC Akan Berada Diluar Kesinambungan DCEU

Tindakan Warner Bros. yang mahu menghasilkan filem The Joker yang berada diluar kesinambungan DC Extended Universe (DCEU), telah menyebabkan peminat-peminat filem DC merasa keliru dengan perancangan yang cuba dilakukan oleh studio berkenaan. Kekeliruan mengenai perancangan Warner Bros. berterusan apabila mereka tidak mendedahkan begitu terperinci tentang projek terbaru mereka itu.

Namun, laman Web Vulture telah berkongsi perancangan Warner Bros. terhadap DCEU dan juga filem-filem standalone karakter DC yang bakal dihasilkan bagi memberi pemahaman kepada peminat-peminat mereka akan plan jangka panjang DC dalam dunia cinematik.

Menurut presiden DC Entertainment, Diane Nelson, kesinambungan filem DC tetap diteruskan bagi mengelakkan ia menyimpang dari perancangan mereka, tetapi tiada keperluan bagi mereka untuk menghasilkan jalan cerita yang berkait dengan universe yang ada sekarang.

“Our intention, certainly, moving forward is using the continuity to help make sure nothing is diverging in a way that doesn’t make sense, but there’s no insistence upon an overall story line or interconnectivity in that universe”

The Joker, filem Standalone DC pertama yang tidak akan mengikut kesinambungan DCEU

Mereka menggunakan contoh Wonder Women yang fokus kepada karakter itu sahaja dalam perjalanan filem berkenaan, dan akhirnya ia menjadi filem DC paling laris dari segi kutipan tiket dan sukses serta menerima review yang cukup positif dari penonton dan juga pengkritik filem. Mereka juga akan menggunakan pendekatan yang sama dalam filem Aquaman akan datang

“Some of the movies do connect the characters together, like Justice League. But, like with Aquaman our goal is not to connect Aquaman to every movie,” – Geoff Johns.

Ini bermakna, Warner Bros. bebas untuk menghasilkan filem standalone karakter DC tanpa perlu memikirkan samada mahu mengikut kesinambungan DCEU ataupun tidak. Perancangan yang dilihat sama seperti yang mereka lakukan dalam siri-siri TV mereka

Ini adalah cubaan Warner Bros. dalam memastikan filem-filem DC mampu memberi saingan kepada lawan mereka dalam dunia sinematik. Siri televisyen DC telah dianggap sukses, begitu juga siri komik The New 52, tetapi DCEU setakat ini mengecewakan, dan Warner Bros. terpaksa mengubah plan mereka agar dapat membawa naik filem-filem DC di masa akan datang.


Bill & Ted Kembali Bertemu ‘Death’ Dalam Klip Filem BILL & TED FACE THE MUSIC

Orion Pictures telah melanckan klip terbaru dari filem Bill & Ted Face the Music yang menampilkan dua watak utama lakonan Alex Winter dan Keanu Reeves bertemu kembali rakan lama mereka, Death (William Sadler). Anda boleh saksikan klip filem tersebut dibawah.

Bill & Ted Face the Music

Bill & Ted Face the Music

Bill & Ted Face the Music berkisar tentang Bill S. Preston (Winter) and Ted “Theodore” Logan (Reeves), yang kini menjadi bapa, tetapi masih belum memenuhi takdir rock ‘n’ roll mereka. Kehidupan mereka berubah apabila mereka dikunjungi seorang utusan dari masa hadapan yang memberi amaran kepada mereka bahawa hanya lagi mereka yang dapat menyelamatkan dunia.

Bill & Ted Face the Music

Filem ini turut dibarisi pelakon seperti Samara Weaving (Ready or Not) dan Brigette Lundy-Paine (Atypical) masing-masing sebagai anak perempuan Bill dan Ted, serta Anthony Carrigan (Barry), Jillian Bell (Workaholics), Kristen Schall (Toy Story 4), Holland Taylor (Gloria Bell), Kid Cudi, Erinn Hayes, Jayma Mays, dan Beck Bennet. William Sadler juga akan mengulangi peranannya sebagai Death di samping pelakon asal Amy Stoch dan Hal London Jr. Newcomer.

Bill & Ted Face the Music akan ditayangkan 27 Ogos ini.

Bill & Ted Face the Music


‘No Time To Die’ Menjadi Filem Paling Laris Tahun 2021… Setakat Ini

Tiga filem terbaru MCU – Black Widow, Shang-Chi and the Legend of the Ten Rings dan Eternals – telah dilarang tayanganya di China. Ini bermakna, carta teratas box office seluruh dunia terbuka untuk filem blockbuster yang lain. Untuk seketika, filem F9: The Fast Saga berjaya menduduki tempat #1 pada tahun 2021 dengan kutipan $725 juta dolar seluruh dunia.

Namun begitu, tempatnya telah dipintas filem terbaru Bond, No Time to Die yang kini telah mengumpul $733 juta dolar. Filem terakhir Daniel Craig sebagai James Bond itu berjaya mencapai angka tersebut dengan memperoleh kutipan $154 juta dolar di pentas box office domestik AS dan $579 juta di pasaran antarabangsa.

Dalam satu kenyataan, Michael De Luca, Pengerusi kumpulan filem MGM dan Pamela Abdy, Presiden Kumpulan Filem MGM, berkata: “Kami sangat teruja melihat penonton kembali ke pawagam di seluruh dunia dan atas sokongan berterusan mereka terhadap pengalaman teater itu. Selepas penangguhan yang lama, kami amat berbesar hati apabila mengetahui No Time to Die telah menghiburkan ramai penonton wayang di seluruh dunia.”

Walaupun filem James Bond sentiasa popular, hakikatnya ini adalah filem terakhir Craig sebagai 007 selepas pertama kali memainkan watak itu dalam Casino Royale pada 2006. Dengan skor 84% pada Rotten Tomatoes, No Time to Die juga telah terbukti popular dikalangan pengkritik.

No Time to Die menyaksikan James Bond menjalani kehidupan yang tenteram di Jamaica selepas bersara dari dunia pengintipan. Tetapi apabila rakan lamanya Felix Leiter dari CIA kembali untuk meminta pertolongan, dia terlibat dalam misi untuk menyelamatkan seorang saintis yang diculik, sekaligus membawa dia menjejaki seorang penjenayah misteri yang memiliki teknologi baharu yang sangat merbahaya.

Cary Joji Fukunaga (True Detective) mengarahkan filem ini berdasarkan skrip yang ditulis oleh Neal Purvis & Robert Wade, Scott Z. Burns bersama Fukunaga dan Phoebe Waller-Bridge (Fleabag, Killing Eve).


Penerbit Tolak Mana-Mana Pelakon Muda Untuk Bawa Watak James Bond Seterusnya

Setakat ini tiada maklumat mengenai pelakon manakah yang akan menjadi James Bond seterusnya, tetapi seorang penerbit disebalik filem itu baru-baru ini mendedahkan bahawa watak itu bukan untuk pelakon yang lebih muda.

Penerbit James Bond, Michael G. Wilson baru-baru ini bercakap di acara ‘In Conversation’ di Institut Filem British London untuk meraikan ulang tahun ke-60 tahun James Bond, dan dia berkata bahawa pelakon yang lebih muda tidak akan dipilih untuk membawa watak pengintip terkenal itu.

“Kami pernah mencari pelakon yang lebih muda pada masa lalu,” kata Wilson (via Deadline)

“Kami cuba membayangkannya, tetapi ia tidak menjadi. Ingat, Bond sudah pun veteran. Dia mempunyai pengalaman, dia seorang yang pernah melalui peperangan. Dia mungkin masih sertai SAS atau seangkatan dengannya. Dia bukan budak sekolah menengah yang anda boleh bawa masuk dan mulakannya. Sebab itu ia hanya sesuai untuk pelakon berusia 30-an.”

Pendedahan itu bukanlah berita yang mengejutkan, tetapi ia sekurang-kurangnya menolak sebilangan pelakon pilihan peminat untuk peranan itu, termasuklah Tom Holand.

Pelakon Spider-Man itu pernah memberitahu bahawa dia pernah mencadangkan idea filem James Bond kepada Sony, dan bukan rahsia lagi bahawa dia mahukan peranan ikonik itu.


Episod Khas “Disney Gallery: The Mandalorian” Meneroka Kepulangan Semula Luke Skywalker Di Akhir Musim Kedua

Dalam finale Musim ke- 2 Star Wars: The Mandalorian tahun lalu, kehadiran Luke Skywalker adalah salah satu rahsia terbesar dan rahsia terbaik dari rancangan terkenal itu setakat ini. Episod tersebut telah mencetuskan pelbagai emosi di kalangan peminat yang gembira dapat melihat kembali Jedi Master Luke Skywalker selepas Return of the Jedi.

Kisah disebalik teknologi canggih yang digunakan untuk membawa kembali Luke akan menjadi subjek dalam episod khas Disney Gallery: Star Wars: The Mandalorian yang akan ditayangkan di Disney+ Hotstar pada 25 Ogos ini.

“Making of the Season 2 Finale” adalah paparan belakang tabir tentang pembuatan “bab” paling terkenal The Mandalorian, dengan fokus pada teknologi yang digunakan untuk mencipta semula Luke Skywalker. Ini

Ini merangkumi proses kolaborasi, termasuklah bekerjasama dengan Mark Hamill, untuk penciptaan semula yang autentik dan sesuai, dan mengeksplorasi tekanan dan tanggungjawab besar yang dirasai pembikin filem dalam membawa kembali salah satu watak terpenting dalam sejarah filem.

The Television Academy mengiktiraf musim kedua The Mandalorian semalam dengan 24 pencalonan anugerah Emmy, termasuklah Siri Drama Terbaik.

“Disney Gallery: Star Wars: The Mandalorian – Making of the Season 2 Finale” akan ditayangkan pada 25 Ogos ini, eksklusif di Disney+ Hotstar.


Idris Elba Masih Berminat Untuk Kembali Ke Francais Thor Sebagai Heimdall

Walaupun wataknya telah dibunuh dalam filem Avengers: Infinity War, ia tidak menghalang buat pelakon Idris Elba menyatakan minatnya untuk kembali ke francais Thor sebagai Heimdall.

Pelakon tersebut berkata demikian ketika ditemubual oleh wartawan sempena mempromosikan filem Fast & Furious Presents: Hobbs & Shaw.

Fast & Furious Presents: Hobbs & Shaw.

Fast & Furious Presents: Hobbs & Shaw.

“Dengar, Heimdall pada dasarnya adalah sebahagian daripada keluarga dewa,” jelas bintang The Suicide Squad itu.

“Jadi anda tahu, dia sebenarnya boleh hidup, saya hanya berkata, watak Heimdall boleh kembali, anda tahu, mitos Thor … Dan saya pasti akan ada cara yang menarik untuk menghidupkannya.”

Dalam filem Avengers: Age of Ultron, Marvel Studios ada memaparkan satu babak yang menyaksikan Heimdall menyebut “Thor memimpin rakyatnya” ke alam kematian, iaitu “Hel”. Hel merupakan tempat dimana terletaknya roh-roh mereka yang telah mati. Jika Thor boleh pergi ke alam tersebut, tiada yang mustahil untuk watak Heimdall kembali dihidupkan dalam Marvel Cinematic Universe.

Jadi kepada peminat-peminat Marvel, adakah anda berminat untuk melihat watak Heimdall kembali dalam MCU? kongsikan pendapat anda.


The Rise of Skywalker Semakin Menghampiri Kutipan $1 Billion, Frozen Kini Raja Filem Animasi

Star Wars: The Rise of Skywalker meneruskan penguasaan carta box office Amerika Syarikat dengan kutipan $33.7 juta dolar pada minggu ketiga tayangannya. Kutipan tersebut menjadikan jumlah terkumpul dipasaran domestik sebanyak $450.7 juta, manakala untuk kutipan seluruh dunia sebanyak $918.7 juta.

Star Wars: The Rise of Skywalker

Star Wars: The Rise of Skywalker

Secara perbandingan, The Last Jedi berjaya mengumpula $517.2 juta pada minggu ketiga, manakala The Force Awakens sebanyak $742.2 juta minggu yang sama.

Ditempat kedua dikuasai filem terbitan Sony Pictures, Jumanji: The Next Level yang menambah $26.5 juta dolar pada minggu keempat tayangannya. Filem terbaru francais Jumanji itu telah mengumpul $610.2 juta dolar seluruh dunia.

Satu lagi filem terbitan Sony iaitu Little Woman berada dikedudukan ketiga dengan kutipan sebanyak $13.5 juta, menjadikan jumlah keseluruhan sebanyak $80.4 juta dolar seluru dunia. Filem arahan Greta Gerwig ini tidak ditayangkan di Malaysia.

Sementara itu, filem seram reboot, juga terbitan Sony iaitu The Grudge membuka minggu pertama tayangan dengan kutipan diluar jangkaan iaitu sebanyak $11.3 juta dolar untuk pasaran domestik. Kutipan seluruh dunia mencecah $17.1 juta dolar.

Terakhir, filem animasi terbitan Disney, Frozen II kini menjadi filem animasi paling laris sepanjang zaman apabila berjaya mengumpul kutipan sebanyak $1.325 billion dolar. Filem sekuel tersebut mengatasi Frozen yang mencatatkan kutipan $1.28 bilion dolar dan Incredibles 2 dengan kutipan $1.243 billion dolar.


Review Filem: Uncharted (2022)

AMARAN SPOILER!! Umum tahu, adaptasi permainan video ke layar perak adalah satu cabaran yang cukup sukar buat pembikin filem dan studio. ‘Sumpahan filem adaptasi permainan video’ masih lagi menebal, dan studio pengeluar sudah semestinya berhati-hati dalam membikinnya agar tidak mengalami kerugian, apatah lagi terjerumus dalam senarai panjang filem yang gagal baik dipentas box office mahupun...

Review Filem: Uncharted (2022)

AMARAN SPOILER!!
Umum tahu, adaptasi permainan video ke layar perak adalah satu cabaran yang cukup sukar buat pembikin filem dan studio. ‘Sumpahan filem adaptasi permainan video’ masih lagi menebal, dan studio pengeluar sudah semestinya berhati-hati dalam membikinnya agar tidak mengalami kerugian, apatah lagi terjerumus dalam senarai panjang filem yang gagal baik dipentas box office mahupun kritik.
Sony Pictures yang baru sahaja mengecapi kejayaan filem Spider-Man: No Way Home bakal diuji dengan tayangan filem adaptasi permainan video Uncharted. Walaupun dibarisi nama besar seperti Tom Holland dan Mark Walhberg serta pengarah Ruben Fleischer, ia tidak menjamin filem terbaru Sony Pictures itu untuk mengikuti jejak langkah Pokémon Detective Pikachu yang bukan sahaja sukses dari segi komersial, malah mendapat penerimaan peminat mahupun pengkritik.
Uncharted berfungsi sebagai prekuel kepada francais permainan video aksi-penggembaraan popular dengan nama yang sama. Jadi, bagi barisan kreatif filem ini, mereka tidak mempunyai masalah yang cukup besar untuk mengadaptasikannya dari sumber asal – iaitu permainan video. Sebagai prekuel, banyak cara dan cerita boleh diketengahkan, asalkan ia dapat berkait dan berhubung dengan siri permainan videonya.
Memburu harta karun adalah tema yang tidak asing lagi dalam genre pengembaraan. Ramai dikalangan anda mesti pernah menonton filem hit klasik seperti Indiana Jones, atau filem moden seperti National Treasure, jadi sudah tentu ramai peminat berharap Uncharted memiliki nada yang sama dengan filem-filem memburu harta karun yang popular.
Sebagai permulaan, filem ini memaparkan pengenalan yang merujuk kepada hubungan abang-adik Drake dan salasiah keluarga mereka yang akhirnya akan membentuk keperibadian dan minat watak utama Nathan Drake terhadap sejarah dan mencari harta karun. Sam dan Nathan Drake terpisah sejak remaja ketika abangnya itu menghilangkan diri selepas dia hampir dibawa ke penjara kerana menceroboh muzium.
Setelah beberapa lama, dengan Nathan mula menjadi pemuda yang bekerja di bar sambil menghiburkan pelanggan dengan fakta sejarah yang diketahuinya, dia didatangi Victor ‘Sully’ Sullivan yang mendakwa mengenali Sam, dan mengajaknya menyertai pemburuan harta karun paling mahal yang dikatakan tersembunyi di satu tempat berdekatan Barcelona, Sepanyol.
Di dorong untuk mencari abangnya, Nathan dan Sully menjadi rakan sekerja yang tidak mungkin, dan mereka berdua merancang untuk mencuri salib bersalut emas, yang merupakan salah satu kunci kepada harta karun, di sebuah majlis lelongan. Kita berada disana, Nathan menyedari bahawa kunci tersebut bukan saja diburu mereka berdua, tetapi turut dicari Santiago Moncada, keturunan terakhir keluarga Moncada yang dikatakan pemilik sebenar salib emas itu.

Diatas kertas, Uncharted berpotensi untuk memecahkan sumpahan filem permainan video, tetapi sepanjang penceritaannya, filem ini gagal memberikan banyak momen yang mungkin diharapkan peminat, terutamanya dari segi debaran dan keterujaan dalam membongkar setiap teka-teki yang menuju ke harta karun yang diburu. Setiap teka-teki yang diselesaikan Nathan kelihatan agak mudah, dan tidak banyak cabaran yang dilalui mereka.
Agak tidak adil untuk membandingkan filem ini dengan Raiders of the Lost Ark apatah lagi National Treasure, mahupun Pirates of the Caribbean, tetapi filem ini jelas sekali kekurangan nada pemburuan harta karun yang penuh teka-teki dan tidak begitu mendebarkan.
Gandingan Tom Holland dan Mark Walhberg tidak begitu menarik perhatian, apatah lagi Sophia Ali yang membawakan salah satu watak penting dalam francais Uncharted, Chloe Frazer. Meskipun filem ini berfungsi sebagai prekuel, sepatutnya ‘chemistry’ antara watak-watak penting ini mula ditonjolkan supaya ia dapat meninggalkan satu momen yang membolehkan peminat berharap sekuelnya akan dihasilkan secepat mungkin.
Uncharted terlampau berpusat pada watak Nathan sehingga terlupa bahawa Sully bakal menjadi mentor kepada Nathan, dan Chloe kelak akan menjadi ‘love-intrest’ kepada watak utama yang karakteristiknya hampir menyamai Indiana Jones. Satu pekara yang cukup jelas bila melihat pada watak Sully adalah Walhberg tidak begitu menonjolkan watak itu, mungkin sebagai Nathan, dia boleh membawa lakonannya itu jauh lebih baik.

Genre aksinya dijamin boleh memberi hiburan kepada penonton. Terdapat beberapa aksi yang memukau, terutamanya ketika aksi Nathan melawan penjahat di bar, adegan kotak-kotak tergantung pada kapal terbang dan babak pengejaran di bahagian klimaks filem ini.

Agak mengujakan melihat aksi Tom Holland dalam filem ini selain dari Spider-Man, dan sudah tentu, Nathan akan mengenakan sarung pistol ikoniknya dalam salah satu babak aksi filem ini. Bagaimanapun, disebalik aksi yang menarik, antagonisnya kurang memberi impak dalam memberi cabaran kepada watak utama.
Selain itu, filem ini menonjolkan beberapa lokasi yang cantik dan boleh memukau mata penonton. Laluan bawah tanah kota Barcelona ke lokasi harta karun sedikit mengujakan, tetapi meninggalkan seribu persoalan tentang kenapa tiada siapa mengentahui laluan tersebut di kota yang sesak dengan orang ramai dan pembangunan. Rekabentuk produksi dan kontinuiti tidak banyak cacat cela, kecuali ketika Nathan dan Chloe di lautan yang secara tiba-tiba berada di pantai tanpa sebab yang jelas.
Secara keseluruhan, Uncharted adalah filem yang menghiburkan, lebih-lebih lagi melihat prestasi Tom Holland sebagai Nathan Drake. Namun, filem ini gagal untuk mencapai jangkaan peminat terhadap adaptasi permainan video. Kehadiran cameo dan ‘easter egg’ dari sumber asal mungkin memberikan sedikit kegembiraan kepada peminat francais Uncharted, tetapi dari segi adaptasi, filem ini mungkin tidak mampu memecahkan sumpahan filem adaptasi permainan video.

                   Rating Kakimuvee

3/5


Disney+ Dedah Tarikh Tayangan WandaVision

Selepas berbulan berspekluasi mengenai tarikh tayangan, Disney+ akhirnya mengumumkan bahawa, siri Marvel Cinematic Universe WandaVision akan memulakan tayangan perdananya pada 15 Januari tahun hadapan. Anda boleh lihat teaser dibawah.

A new era arrives. Marvel Studios’ #WandaVision, an Original Series, is streaming Jan. 15 on #DisneyPlus. pic.twitter.com/5pBd438tCi— WandaVision (@wandavision) November 12, 2020

Berlatarbelakangkan era 1950an, WandaVision akan berkisarkan kehidupan dua karakter adiwira MCU, Scarlett Witch dan Vision. Siri ini mengabungkan gaya sitkom klasik dengan Marvel Cinematic Universe dimana Wanda Maximoff dan Vision – dua adiwira yang menjalani kehidupan di pinggir bandar yang ideal – mula mengesyaki bahawa semuanya tidak seperti yang disangka.

Elizabeth Olsen (Avengers: Endgame) dan Paul Bettany (Avengers: Infinity War) kembali memainkan peranan mereka  sebagai Wanda dan Vision. Mereka disertai Teyonah Parris (Mad Men) yang akan membawakan watak dewasa Monica Rambeau serta Kat Dennings (Thor: The Dark World), Randall Park (Ant-Man and the Wasp) yang meneruskan watak sebagai Darcy Lewis dan Agent Jimmy Woo dan Kathryn Hahn (Spider-Man: Into the Spider-Verse) sebagai jiran Wanda yang bising.

Jac Schaeffer bertindak sebagai penerbit, showrunner dan ketua barisan kreatif siri ini, manakala Matt Shakman sebagai pengarah.


Andrew Garfield Berbohong Pada Emma Stone Tentang Kepulangannya Sebagai Spider-Man

Sebelum Spider-Man: No Way Home ditayangkan kepada umum, Andrew Garfield terpaksa berbohong tentang kepulangannya sebagai Spider-Man dalam beberapa temubual. Dan kini, dengan rahsianya sudah terbongkar, pelakon itu menceritakan pengalamannya yang terpaksa berbohong kepada media dan peminat tentang penglibatannya dalam filem ketiga Spider-Man MCU itu.

Menurut Garfield, dia sangat “tertekan,” dan dalam masa yang sama “merasa amat seronok” kerana terpaksa berbohong kepada semua pihak.

“Ia sangat memberi tekanan, saya tidak berbohong,” kata Garfield dalam temu bual dengan The Wrap.

“Ia agak tertekan tetapi juga menyeronokkan. Ia seperti permainan besar ‘Werewolf’ yang saya mainkan, dengan wartawan dan orang ramai perlu meneka dan ia sangat menyeronokkan. Ada saat di mana saya berkata, ‘Tuhan, saya benci berbohong.’ Saya tidak suka berbohong dan saya bukan pembohong yang baik, tetapi saya terus menganggapnya sebagai permainan.”

Mangsa penipuan Garfield bukan sahaja terhad kepada peminat dan media, malah rakan pelakonnya dalam filem The Amazing Spider-Man, Emma Stone, turut tertipu dengan penafian pelakon itu.

Dalam temubual baru-baru ini dengan Happy Sad Confused Podcast, Garfield mengingat kembali saat Stone menghantar mesej kepadanya tentang khabar angin penglibatannya dalam No Way Home. Walaupun mereka berkawan baik, dia terus tabah dan menafikan kepulangannya sebagai Spider-Man kepada aktres yang memainkan watak Gwen Stacy itu.

“Emma kerap menghantar mesej kepada saya, dia berkata, ‘Adakah kamu berada dalam filem Spider-Man yang baru ini?'” kongsi Garfield.

“Dan saya berkata ‘Saya tidak tahu apa yang awak cakapkan.’ (ketawa). Dia seperti, ‘Diam, beritahu saya,’ dan saya tetap menafikannya walaupun dengan dia… ia sangat lucu.”

This made my brain explode!! Guess who else Andrew Garfield lied to about being in SPIDER-MAN: NO WAY HOME? Emma Stone!Listen for free to our 45 minute spoiler chat here: https://t.co/p2L1jwCnVS Or try our patreon out at https://t.co/e84WokCDhq to watch all our episodes pic.twitter.com/dtH2N2uXfG— Josh Horowitz (@joshuahorowitz) January 17, 2022

Spider-Man: No Way Home buat masa ini memegang kutipan kasar di seluruh dunia lebih AS$1.6 bilion dan menjadi filem Sony dengan kutipan tertinggi sepanjang masa. Menurut presiden Marvel Studios Kevin Feige, Marvel Studios dan Sony Pictures sudah mula aktif membangunkan filem Spider-Man seterusnya bersama-sama.


BOBOIBOY MOVIE 2 Bakal Ditayangkan Di Netflix

Boboiboy Movie 2 mengorak selangkah lagi dalam industri animasi antarabangsa apabila bakal ditayangkan menerusi portal penstriman video terkenal Netflix tidak lama lagi.

Pekara itu didedahkan menerusi akaun-akaun media sosial rasmi Monsta, BoBoiBoy serta Facebook milik Ketua Pegawai Eksekutif Animonsta Studios Nizam Razak, baru-baru ini.

Walau bagaimanapun, buat masa ini pihak Animonsta masih belum mendedahkan tarikh sebenar untuk ia dirilis di portal penstriman video tersebut.

Rata-rata para peminat mengucapkan tahniah serta memberi maklum balas positif dan meluahkan rasa teruja menantikan tayangan filem animasi kegemaran mereka.

Selain menjadi berita baik buat para peminat siri animasi dan filem BoBoiBoy, ia juga memberi peluang kepada pihak produksi mempromosikan filem animasi Malaysia yang berkualiti dan bertaraf antarabangsa secara global.

Tahun lalu, BoBoiBoy Movie 2 telah melakar sejarah apabila berjaya meraih kutipan sebanyak RM27.7 juta selepas 26 hari tayangan, sekaligus menjadikan ia produksi animasi Malaysia paling laris.

BoBoiBoy Movie 2 ⚡ #BBBM2React#ComingSoon #BoBoiBoy #AniMy #Monsta2020 pic.twitter.com/byMNydisfZ
— BoBoiBoy (@BoBoiBoy) May 11, 2020

— BoBoiBoy (@BoBoiBoy) May 11, 2020


Bintang Black Widow, Florence Pugh Berharap Dapat Terus Bersama MCU

Black Widow sepatutnya tiba di pawagam pada 6 November ini, tetapi terdapat sumber yang dipercayai mengatakan bahawa, filem akan datang mungkin akan ditangguhkan sekali lagi.

Jika benar Black Widow ditangguhkan, ia akan meneruskan penantian yang sangat perit buat peminat memandangkan mereka sudah tidak sabar untuk menonton filem terbaru Marvel Studios itu.

Rata-rata peminat percaya, filem akan datang bakal menjadi pentas untuk Marvel Cinematic Universe mendapatkan ‘Black Widow’ yang baru, lebih-lebih lagi selepas mereka melihat nasib Natasha Romanoff (lakonan Scarlett Johansoon) semasa dalam filem Avengers: Endgame yang lalu.

Karakter Yelena Belova lakonan Florence Pugh mungkin boleh mengambil alih tempat Natasha, namun segalanya bergantung pada perancangan Marvel Studios.

Ketika ditanya mengenai masa depannya dalam MCU, Pugh menjelaskan bahawa dia teruja jika peminat menghargai karakternya, dan satu penghormatan yang besar kerana menyertai kelab Marvel, cuma dia mahu peminat melihat Yelena terlebih dahulu.

“If you get asked to be in a Marvel film, and it was so thrilling and fun and exciting to be in, then of course, your head goes: ‘Oh my God. If this is what it’s like, then what else is next?'”

“If that happens and I am lucky enough that people appreciate my character, that’s an exciting road to go on. I would be silly to not be excited by it. I think that being part of the Marvel club is a great honour. But we’ll just see if people like Yelena first.”

Apapun, segalanya bergantung pada prestasi filem Black Widow akan datang, terutamanya karakter Yelena Belova. Jika dia berjaya menambat hati peminat, tidak mustahil Marvel Studios akan membuka lebih banyak peluang pada karakter tersebut, tambahan pula, jika dilihat dalam versi komik, Yelena juga merupakan karakter yang menggunakan alter-ego Black Widow.


Escape Plan 2: Hades Review

Tidak dinafikan, filem Escape Plan 2013 boleh dikatakan filem ‘penjara’ yang agak menarik. Walaupun bukan ditahap sebagai sebuah karya ‘masterpiece’, tetapi filem yang dibintangi oleh Sylvester Stallone dan Arnold Schwarzenegger itu memberikan satu konsep filem begitu segar kepada penonton.

Didorong kejayaan filem pertama, sekuel filem tersebut telah dihasilkan. Bagaimanapun, filem yang berjudul Escape Plan 2: Hades ini menyaksikan Arnold Schwarzenegger tidak kembali membawakan wataknya dari filem sebelum ini.

Diarahkah oleh Steven C. Miller, hanya Sylvester Stallone dan Curtis “50 Cent” Jackson sahaja yang kembali membawakan watak masing-masing, selebihnya dipenuhi dengna muka-muka baru seperti  Dave Bautista, Huang Xiaoming, Jaime King, Jesse Metcalfe, Titus Welliver, dan Wes Chatham.

Seperti filem pertama, Escape Plan 2: Hades mengisahkan usaha proantagonis melarikan diri sebuah penjara yang begitu rumit dan dikawal oleh komputer. Selepas berjaya melarikan diri penjara The Tomb dalam filem pertama, Ray Breslin telah membina sebuah syarikat keselamatan. Bagaimanapun, seorang demi seorang pekerja keselamat Breslin telah diperangkap dan dihumban ke sebuah penjara yang begitu moden dan rumit yang dikenali sebagai Hades. Bagi menyelamatkan pekerjanya, Breslin telah menemui Trent DeRosa (Dave Bautista) dan meminta bantuan rakannya itu dalam usaha menyelamat yang akhirnya membawa mereka kepada dalang disebalik kejadian yang menimpa kepada rakan-rakan Breslin.

Tidak seperti filem pertama Escape Plan, sekuel kali ini bagi saya agak teruk dari pelbagai segi. Aksi, kualiti lakonan, plot filem, visual malah kualiti sinematografi agak jauh kebelakang jika hendak dibandingkan dengan filem pertama. Steven C. Miller yang banyak terlibat dengan projek-projek gred-B gagal memberikan babak aksi yang menarik dalam filem kali ini. Walaupun Miles Chapman terlibat dalam penulisan skrip filem pertama, beliau gagal memberi kelainan dalam filem kali ini dan membuatkan Hades seperti kitar semula filem pertama.

Jika filem pertama penonton boleh lihat usaha mereka merancang untuk melarikan diri agak mendebarkan dan rumit untuk diselesaikan, filem kali ini perancangan mereka untuk melarikan diri tidak begitu jelas, malah penonton di’rasuah’kan mata dengan aksi ‘royal rumble’ yang agak lembik dan tidak menarik. Plot twistnya juga sangat mudah untuk dijangka malah babak klimaksnya juga tidak begitu mengujakan dan mendebarkan.

Dalam filem kali ini, karakter Shu yang dilakonkan oleh Huang Xiaoming lebih menonjol dari filem-filem lain. Karakter Breslin dan DeRosa bagi saya sekadar karakter tempelan seolah-olah pihak studio dilihat sekadar ingin menjual nama Sylvester Stallone dan Dave Bautista bagi melariskan jualan. Jujur saya katakan, kedua-dua watak tersebut jika tiada dalam filem ini, masih tidak memberi kesan kepada perjalanan filem.

Kesan visual filem ini agak rendah kualitinya, tiada bezanya kualiti CGI filem ini dengan filem-filem tempatan. Mungkin kerana budget pembikinan yang rendah menyebabkan kesan visual filem ini tidak begitu kemas dan realistik.

Secara keseluruhannya, Escape Plan 2: Hades merupakan sebuah filem aksi dan filem sekuel yang gagal. Gagal dari pelbagai segi dan juga gagal untuk menandingi kehebatan filem pertama. Nyata sekali Escape Plan 2: Hades adalah sebuah filem yang anda tidak akan tonton kembali dimasa hadapan.


Filem Komedi Good Boys Kuasai Carta Box Office Amerika Syarikat

Filem komedi ‘R-rated’ Good Boys terbitan Universal Pictures berjaya menguasai kedudukan pertama carta box office domestik Amerika Syarikat (AS) apabila berjaya meraih $21 juta dolar pada minggu pertama tayangannya.

Filem arahan Gene Stupnitsky itu mengisahkan tentang sekumpulan budak lelaki dalam pengembaraan epik di San Fernando Valley untuk membaiki permainan mereka yang rosak sebelum ibu bapa mereka pulang ke rumah. Good Boys akan ditayangkan di Malaysia 5 Disember nanti.

Satu lagi filem terbitan Universal, Fast & Furious Presents: Hobbs & Shaw menduduki tangga kedua apabila menambah kutipan sebanyak $14.14 juta dolar menjadikan jumlah keseluruhan kutipan domestik sejak ia ditayangkan sebanyak $133.7 juta dolar. Untuk pasaran antarabangsa, filem tersebut menambah $45.7 juta dolar, menjadikan jumlah keseluruhan kini telah mencecah $437 juta dolar sekaligus menduduki tangga ke-5 dalam francais Fast & Furious.

Fast & Furious Presents: Hobbs & Shaw

Fast & Furious Presents: Hobbs & Shaw

Filem terbitan Walt Disney Pictures, The Lion King terus menambah kutipan tiket dengan menambah $11.9 juta dolar dipasaran domestik AS dan $33.8 juta dolar dipasaran antarabangsa menjadikan jumlah keseluruhan sebanyak $1.435 billion dolar. Kutipan tersebut meletakkan The Lion King berada dikedudukan kesembilan kutipan paling paling laris sepanjang zaman, menyingkirkan filem Avengers: Age of Ultron ketangga kesepuluh.

Filem animasi terbaru Sony, The Angry Birds Movie 2 mencatatkan kutipan sebanyak $10.5 juta dolar pada minggu pertama tayangan, jauh lebih sedikit berbanding filem pertama yang berjaya mencatatkan kutipan sebanyak $38 juta dolar pada minggy yang sama semasa ditayangkan pada 2016 yang lalu. The Angry Birds Movie 2 akan ditayangkan di Malaysia pada 29 Ogos ini.

Sementara itu, filem seram terbitan Lionsgate Scary Stories to Tell in the Dark berjaya menambah $10 juta dolar pada minggu kedua tayangan, menjadikan jumlah terkumpul kini telah mencecah $40 juta dolar. Manakala filem sekuel 47 Meters Down: Uncaged mencatatkan kutipan minggu pembukaan sebanyak $9 juta dolar.

Scary Stories to Tell in the Dark

Scary Stories to Tell in the Dark


Sony Umumkan Versi “Extended” Spider-Man: Far From Home Akan Ditayangkan Dipawagam

Ura-ura mengenai tayangan versi “extended” Spider-Man: Far From Home akhirnya terjawab apabila Sony Pictures mengumumkan bahawa versi “extended cut” akan menemui penonton dipawagam pada hujung bulan ini.

Tayangan tersebut bertujuan bagi menyambut kejayaan filem Spider-Man: Far From Home yang menjadi filem paling laris yang pernah diterbitkan studio Sony.

Versi “extended” itu akan menyaksikan pertambahan rakaman selama empat minit termasuklah babak-babak aksi yang tidak pernah dipertontonkan kepada peminat. Tayangan semula itu akan bermula pada 29 Ogos ini sehingga 5 September.

Filem sekuel Spider-Man itu telah ditayangkan pada 28 Jun yang lalu dan pantas menambat hati penonton apabila berjaya meraih $500 juta dolar seluruh dunia pada minggu pertama tayangannya dan kini telah mengumpul sebanyak $1.110 billion dolar.

Setakat ini tidak diketahui sama ada versi “extended” ini akan ditayangkan di Malaysia ataupun tidak. Buat peminat-peminat tempatan, nanti pengumuman dari syarikat-syarikat panggung wayang tempatan.


Adam Warlock Akan Muncul Dalam Marvel Cinematic Universe?

Sesuatu yang agak menarik untuk kami kongsikan kepada peminat-peminat filem Superhero terutamanya kepada yang meminati filem Marvel dan komik-komiknya. Beberapa laman web antarabangsa telah mengeluarkan artikel bahawa salah satu karakter paling popular dan berkuasa dalam dunia Marvel, Adam Warlock akan muncul dalam Marvel Cinematic Universe (MCU).

Menarik bukan? Marvel yang merancang untuk mengembangkan lagi franchise Guardians of the Galaxy dilaporkan akan menambah beberapa lagi karakter baru untuk filem terbabit dan salah satunya karakter yang memiliki “Soul Gem” dalam komik Marvel Adam Warlock.

Sebelum ini peminat telah mengeluarkan teori dimana James Gunn telah menunjukan teaser cocoon Adam Warlock yang berada dalam simpanan The Collector dalam filem Guardians of The Galaxy, namun pengarah tersebut dengan pantas menafikan ianya adalah cocoon milik Adam Warlock.

Bagaimanapun dalam temubualnya bersama laman web Slash Film, James Gunn ada mendedahkan yang karakter Adam Warlock sepatutnya ada dalam filem Guardians of the Galaxy sebelum ianya terpaksa dibatalkan penampilannya dalam filem kerana ingin memberi laluan kepada karakter Mantis.

“I love Adam Warlock. He’s one of my favorite characters. In all truth, I wrote an early treatment where I had Adam Warlock as a part…this is your big scoop, because I don’t think I’ve told anybody this… It was Adam Warlock. He was a big part of the screenplay and I realized it was one character too many.”
“I adored the character. I adored what we had done with him. I think we did something really creative and unique with Adam Warlock. But it was one character too many and I didn’t want to lose Mantis and Mantis was more organically part of the movie anyway. So I decided to save him for later.” – James Gunn

Adakah Adam Warlock akan membuat kemunculan dalam Infinity War?

Jawapannya tidak, menurut presiden Marvel Studio, Kevin Feige, karakter tersebut tidak akan melibatkan diri dalam peperangan diantara karakter-karakter baik Marvel dengan Thanos, sebaliknya beliau memberitahu, James Gunn mempunyai perancangan untuk membawa masuk karakter tersebut dalam dunia MCU.

“He’s not. He’s not in ‘Infinity War’. But he will be a part of the future Marvel cosmic universe and a pretty important part of that.” – Kevin Feige

Ditanya filem manakah karakter tersebut akan muncul dalam dunia MCU, president Marvel terbabit tidak mendedahkannya secara specifik, sebaliknya berkata ia kemungkinan akan muncul dalam filem Marvel yang berlatarbelakangkan angkasa lepas.. hmm Guardians of the Galaxy barangkali.

Memandangkan pengarah James Gunn mendedahkan filem ketiga Guardians of the Galaxy sedang dalam proses Development, jadi kita boleh jangkakan mungkin karakter yang berkuasa ini akan muncul dalam filem tersebut, samada sebagai karakter utama ataupun sesi pengenalan dahulu.


Liputan Olimpik Musim Sejuk Beijing Tidak Menghalang “Ghost Doctor” Catat Peningkatan Rating

Liputan Sukan Olimpik Musim Sejuk 2022 Beijing tidak menghalang populariti drama tvN Ghost Doctor.

Menurut Nielsen Korea (via Soompi), episod 15 Februari Ghost Doctor merekodkan purata rating 6.282 peratus, peningkatan mendadak berbanding episod 14 Februari yang merekodkan rating 4.717 peratus. Rating yang dicatatkan pada episod terbaru menghampiri rekod peribadi iaitu 6.597 peratus, yang dicatatkannya pada episod 8.

Ghost Doctor berkisarkan tentang seorang doktor yang genius bernama Cha Young Min, yang suatu hari mendapati dia menjadi hantu, terawangan di dunia tanpa badan.

Drama lakonan Rain, Kim Bum, Uee dan Son Na-eun ini boleh ditonton di Viu, iQiyi dan Unifi TV.

Sementara itu, drama KBS Moonshine berehat sebentar bagi memberi laluan kepada liputan TV Sukan Olimpik Musim Sejuk Beijing 2022.


Marvel’s What IF…? Akan Mengandungi 10 Episod, Musim Kedua Kini Dalam Perancangan

Presiden Marvel Studios, Kevin Feige menjelaskan bahawa siri animasi Marvel’s What IF…? akan bersiaran selama sepuluh episod di platform penstriman video Disney+. Penjelasannya itu sekaligus menolak khabar angin peminat yang menyatakan bahawa animasi tersebut akan bersiaran selama 23 episod pada musim pertama.

Sementara itu, semasa bercakap kepada wartawan Buzzfeed Brazil di CCXP Brazil Comic Con, Feige turut mendedahkan bahawa musim kedua kini sedang dirancang, dan siri animasi itu akan meneroka 23 filem-filem MCU dengan penceritaan yang berbeza.

“I’m very happy that we’re doing the What If…? series for Disney+ right now, and I’ve seen most of them. We have ten for Season 1, we’re already working on the next ten for Season 2,

We’ve revealed one that is very exciting, we’ve talked about it for years, which is the one where Peggy Carter gets the Super Soldier serum and becomes Captain Carter. That’s the very first episode, and I’m excited for people to see that. I’m excited to see the finished version of that, and I’m excited for the world to see it.“

What..If? pertama kali diperkenalkan Marvel pada tahun 1977 dan lebih 200 isu telah diterbitkan. Komik-komik tersebut menceritakan bagaimana sejarah Marvel Universe akan berubah sekiranya mereka melakukan perubahan-perubahan penting dalam kontinuiti Marvel. Sebagai contoh komik What if Spider-Man didn’t become a crimefighter? & What if Thanos joined the Avengers?

What if Thanos joined the Avengers?

Animasi akan datang menyaksikan, Jeffrey Wright bakal membawa peranan sebagai The Watcher dan akan turut dibintangi pelakon-pelakon asal MCU seperti Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper,  Sean Gunn, Natalie Portman, David Dastmalchian, Stanley Tucci, Taika Waititi, Toby Jones, Djimon Hounsou, Jeff Goldblum, Michael Rooker dan Chris Sullivan.

What If…? akan disiarkan di laman streaming Disney+ pada tahun 2021.


Prekuel HUNGER GAMES Akan Fokus Pada ‘Origin’ Presiden Snow

Pada tahun lalu, dilaporkan Lionsgate merancang untuk membangunkan filem terbaru francais Hunger Games, adaptasi dari novel The Ballad of Songbirds and Snake,  yang juga merupakan prekuel The Hunger Games karya Suzanne Collins.

The Ballad of Songbirds and Snake,

Butiran lanjut mengenai plot dan karakter filem prekuel akan datang telah didedahkan (via EW), dimana ia berkisarkan tentang kisah ‘origin’ watak antagonis President Snow yang sebelum ini dilakonkan oleh Donald Sutherland

Novel The Ballad of Songbirds and Snake diterbitkan 12 tahun selepas novel pertama yang diterbitkan pada 2008. Novel terbaru Collins itu akan dilancarkan pada 19 May ini.

The Ballad of Songbirds and Snake

Dalam novel prekuel nanti, Coriolanus Snow digambarkan sebagai “seorang remaja dilahirkan dengan keistimewaan tetapi mencari sesuatu yang lebih … dia ramah. Dia menawan. Dan, buat masa ini, dia seorang pahlawan “. Perwatakannya juga jauh berbeza dari siri filem dan novel sebelumnya dimana dia dikenali sebagai diktator yang jahat sepertimana semua peminat tahu.

The Ballad of Songbirds and Snakes akan ditetapkan 64 tahun sebelum trilogi asal, bermula dari ‘Tenth Hunger Games’ dimana Snow ditugaskan untuk menjadi mentor kepada pahlawan wanita dari District 12.

The Ballad of Songbirds and Snakes

“With this book, I wanted to explore the state of nature, who we are and what we perceive is required for our survival,”

“The reconstruction period 10 years after the war, commonly referred to as the Dark Days — as the country of Panem struggles back to its feet — provides fertile ground for characters to grapple with these questions and thereby define their views of humanity.”

Filem trilogi asal Hunger Games dibintangi Jennifer Lawrence sebagai watak utama, Katniss Everdeen. Siri tersebut turut dibintangi Josh Hutcherson, Liam Hemsworth, Lenny Kravitz, Elizabeth Banks, Sam Claflin, Stanley Tucci dan Philip Seymour Hoffman. Francais The Hunger Games mengandungi 4 filem yang terdiri daripada The Hunger Games, Catching Fire, Mockingjay-Part 1 serta Mockingjay-Part 2 dan telah mengumpul lebih $ 2 billion dolar seluruh dunia.


Remp-it 2 Antara Kandungan Menarik Di Prime Video Pada Jun Ini

Prime Video telah menambah beberapa rancangan menarik yang akan dimasukkan dalam senarai kandungan mereka pada bulan Jun ini. Antara yang dinanti pelanggan sudah tentunya filem tempatan Remp-It yang dibintangi Farid Kami.

Selain itu juga, siri rom-com terbaru Korea, HeartBeat turut membuat tayangan perdana di Prime Video pada bulan ini. Berikut adalah antara kandungan terbaru Prime Video pada bulan Jun:

Dihasilkan dalam tempoh 94 minit dengan genre drama, kekeluargaan dan percintaan, ERASER yang ditulis oleh Mark Lee, Tang Yen Yen dan Siti Jasmina Ibrahim adalah sebuah skrip ‘Malaysia’ yang bermula dengan kisah keluarga yang berpecah tetapi mengharungi kerasnya kehidupan. Ia juga menimbulkan konflik di mana jika pergeseran berterusan antara kaum, maka perpaduan tidak dapat dibentuk.

Filem ini berdiri sebagai bukti pedih kepada warisan mendiang pelakon-penyanyi Adibah Noor. Berfungsi sebagai kenang-kenangan yang berkekalan, karya sinematik ini membawa berat sumbangan seni terakhir Adibah, merangkum intipati perjalanan mereka yang luar biasa. ERASER juga dibintangi oleh pelakon hebat termasuk Nam Ron, Angela Chan, Dhiya Ariffin dan Alyssa Lee.

Remp-it 2 mengisahkan kesinambungan hidup MADI 13 tahun selepas kejadian yang menimpanya ketika berlumba dengan SPARK. Pertembungan secara tidak sengaja dengan Ajak dan Dekwan menghidupkan semula api yang marak 13 tahun lalu antara Madi dan Spark. Adakah perlumbaan yang ditunggu-tunggu akan berlaku? Apa yang akan berlaku kepada Madi?

Untuk menyelamatkan adik lelakinya daripada kartel berbahaya di Medellín, Reda (Ramzy Bedia) mempunyai rancangan yang benar-benar gila: Kumpul pasukan dan rancang serbuan di Colombia. Tetapi pengembaraan gila ini akan menjadi tidak terkawal apabila dia memutuskan untuk menculik anak ketua kartel untuk menukarnya dengan nyawa adiknya.

Culpa Mia/My Fault (June 8, 2023)

“Noah terpaksa meninggalkan bandarnya, teman lelaki dan rakan-rakannya dan berpindah ke rumah agam William Leister, suami ibunya yang kaya raya. Tujuh belas tahun, bangga dan berdikari, Noah menahan diri untuk tinggal di rumah agam yang dikelilingi oleh kemewahan. Di sana, dia bertemu Nick , abang tirinya yang baru, dan pertembungan personaliti kuat mereka menjadi jelas sejak awal. Noah tidak lama kemudian mendapati bahawa di sebalik imej seorang anak contoh, Nick menyembunyikan kehidupannya yang suka bergaduh, berjudi dan terlibat dengan perlumbaan kereta haram– sama seperti yang dia cuba elakkan.

Walaupun terdapat jurang di antara mereka, kedua-duanya mula merasakan tarikan yang tidak dapat dilawan yang tidak lama lagi akan bertukar menjadi api tulen dan semangat yang tidak terkawal. Persaingan yang berterusan, mahupun tentangan orang sekeliling tidak dapat menghalang mereka daripada jatuh cinta secara sembunyi dan gila. Tetapi masa lalu Nick yang bergelora dan masa lalu Noah yang penuh badai akan menguji kehidupan mereka dan cinta terlarang mereka.”

Lies Hidden in My Garden (June 19, 2023)

Seorang suami doktor, seorang anak lelaki yang bijak dan kacak, dan keluarga yang mewah. Keluarga Joo-ran berpindah ke “rumah sempurna” yang diimpikan semua orang. Joo-ran tinggal dalam keluarga bahagia ini, menikmati kebahagiaannya sebagai isteri, suri rumah, dan ibu yang sempurna.

Satu-satunya perkara yang mengganggunya ialah bau dari halaman rumah. Suami Joo-ran menganggapnya sebagai bau baja yang akan segera hilang, tetapi sukar untuk dipadamkan dari fikirannya seperti noda minyak pada lukisan cat air yang cantik. Kerisauan yang kelihatan tidak seberapa ini, tumbuh sedikit demi sedikit, dan tindakan suaminya yang dahulunya nampak sempurna mula dicurigai satu persatu.

Ponniyin Selvan: II (June 24, 2023)

968 Masihi. Pembunuh Pandyan berkumpul sekali lagi untuk memusnahkan dinasti Chola. Kini putera Chola yang perkasa mesti melawan Pandya, Rashtrakuta dan musuh Chola lain yang telah bergabung. Juga, yang bermain adalah khabar angin tentang kematian Ponniyin Selvan di laut, pengkhianatan Pazhuvettarayar yang kuat, dan nasib tragis Aditha Karikalan, yang hatinya telah lama hilang kepada Nandini yang pendendam.

Vampire U-hyeol mempunyai satu keinginan terdesak: untuk menjadi manusia dan merasai cinta yang mendebarkan. Dia mencuba pelbagai cara untuk menjadi manusia, tetapi tiada satu pun yang berhasil. Selepas mendengar daripada kucing berusia 1000 tahun bahawa dia boleh menjadi manusia jika dia tidur di dalam keranda yang diperbuat daripada pokok hawthorn selama 100 tahun, dia memasuki keranda untuk tidur yang lama.

Bagaimanapun, dengan hanya tinggal satu hari dalam matlamat 100 tahunnya, seorang wanita berdarah dingin bernama Joo In-hae membangunkannya. Dia telah mewarisi rumah agam lama di mana U-hyeol sedang tidur yang mengakibatkan hidup bersekedudukan yang pelik.

Tom Clancy’s Jack Ryan Season 4 (June 30, 2023)

Musim keempat dan terakhir Tom Clancy’s Jack Ryan menemui watak utama dalam misinya yang paling berbahaya: menghadapi musuh asing dan domestik. Sebagai Pemangku Timbalan Pengarah CIA yang baharu, Jack Ryan ditugaskan untuk mencungkil rasuah dalaman, dan dengan berbuat demikian, mendedahkan beberapa siri operasi hitam yang mencurigakan yang boleh mendedahkan kelemahan negara.

Semasa Jack dan pasukannya menyiasat sejauh mana rasuah berlaku, dia menemui realiti yang jauh lebih buruk—pertumpuan kartel dadah dengan organisasi pengganas—akhirnya mendedahkan konspirasi yang lebih dekat dengan rumah dan menguji kepercayaan wira kita terhadap sistem yang dia sentiasa ada. berjuang untuk melindungi.

Untuk 25 MYR sebulan, selepas percubaan promosi tujuh hari, pelanggan di Malaysia boleh mendaftar Prime Video dan menikmati pilihan hiburan yang hebat, daripada Originals tempatan dan tajuk berlesen tempatan kepada filem dan siri TV Amazon Original global. Untuk bermula, https://www.primevideo.com/, atau muat turun aplikasi Prime Video pada peranti mudah alih anda.


The Darkest Minds Review

The Darkest Minds merupakan sebuah filem sains fiksyen thriller yang diadaptasikan dari siri novel fiksyen remaja berjudul sama yang ditulis oleh Alexandra Bracken. Filem yang berlatarbelakangkan era dystopian ini mengisahkan sekumpulan remaja yang melarikan diri dari menjadi buruan kerajaan yang menanggap mereka sebagai ancaman.

Dimulakan dengan sejarah dimana kanak-kanak diserang dengan satu penyakit misteri yang menyebabkan hampir 90% populasi kanak-kanak di Amerika Syarikat mati. Mereka yang terselamat telah memiliki satu kelebihan yang tiada pada golongan dewasa. Ruby (Amandla Stenberg) antara kanak-kanak yang terselamat dan dia mempunhyau abiliti yang cukup luarbiasa berbanding golongan kanak-kanak yang lain. Selepas menyebabkan ibubapa hilang memori terhadapnya, Ruby kemudiannya dibawa  oleh pasukan tentera ke sebuah kem yang kononnya adalah tempat untuk memulihkan kanak-kanak yang terkena penyakit misteri itu. Setibanya disana, Ruby mendapati kem tersebut seperti sebuah penjara dan kanak-kanak serta para remaja berada dikem tersebut telah diasingkan mengikut warna – kesemua warna mewakili abiliti yang ada pada mereka seperti hijau memiliki tahap intelek yang tinggi, biru mampu mengawal benda dan kuning mampu memanipulasi elektrik. Warna-warna berdasarkan warna mata yang muncul pada mereka.

Tetapi terdapat dua warna lagi yang dianggap sebagai ancaman oleh pihak kerajaan, iaitu merah dan jingga. Warna merah mampu menghasilkan api dan jingga memiliki abiliti untuk mengawal minda. Jika kanak-kanak ini menunjukkan tanda-tanda ini semasa pemeriksaan perubatan, mereka akan dibunuh serta merta. Ruby merupakan antara kanak-kanak yang memiliki kuasa paling kuat ini, iaitu mampu mengawal minda orang lain. Bagi menyelamatkan dirinya, Ruby menyamar menjadi kanak-kanak berwarna hijau dengan memanipulasi minda doktor yang memeriksanya, sehinggalah di suatu hari, penyamarannya terbongkar. Seorang doktor yang bersimpati denganya, Dr. Cate Connor (Mandy Moore) telah membantu Ruby melarikan diri dari kem tersebut. Tetapi Ruby tidak mempercayai Dr. Cate dan membuat keputusan melarikan diri setelah terserempak dengan remaja lain iaitu Liam (Harris Dickinson), Charles/ “Chubs” (Skylan Brooks) dan Suzume / “Zu” (Miya Cech).

Permulaan filem ini sebenarnya sangat menarik dan membuat penonton tidak sabar untuk menyaksikan apa yang berlaku selepas Ruby berjaya melarikan diri. Tetapi segala-galanya berubah di pertangahan filem. Pengarahnya gagal untuk memberi fokus kepada kesusahan kumpulan remaja ini untuk mengelakkan diri dari menjadi buruan kerajaan dan pemburu kanak-kanak. Sebaliknya, ia perjalanan cerita filem ini terlampau memberi fokus kepada kisah cinta dan konflik remaja diantara Ruby dan Liam. Selain itu juga, terdapat beberapa babak yang saya anggap sebagai sia-sia dan merosakkan perjalanan filem ini seperti babak menari dan ketika mereka berada disebuah pusat beli belah terbiar.

Dari segi lakonan, saya mengagumi kualiti yang ditunjukkan oleh Amandla Stenberg. Dia berjaya menterjemahkan perwatakan Ruby dengan begitu berkesan sekali terutamannya yang melibatkan emosi dan perasaan. Ia mengingatkan saya dengan lakonan Jennifer Lawrence dalam filem The Hunger Games. Skylan Brooks juga turut mencuri perhatian dengan kualiti lakonannya serta beberapa dialognya yang begitu kelakar. Bagi saya, para pelakon remaja berjaya memberikan kualiti lakonan yang cukup baik, tetapi pelakon dewasa agak mengecewakan dan gagal mengatasi pelakon-pelakon yang jauh lebih muda dari mereka.

Terdapat beberapa babak aksi yang boleh tonton disepanjang filem seperti aksi kejar mengejar kereta diantara kumpulan remaja tersebut dengan pemburu yang diupah oleh kerajaan. Aksi-aksi dalam filem ini tidaklah begitu mendebarkan tetapi masih menarik untuk anda tonton. Cuma pertarungan akhir diantara Ruby dan penjahat sebenar tidak begitu ‘intense’ dan terlampau singkat.

Secara keseluruhannya, The Darkest Minds tidak dapat memberikan sebuah filem adaptasi fiksyan remaja yang setanding dengan filem-filem seperti The Hunger Games, Maze Runner ataupun Divergent. Apapun saya anggap ia sebagai pembukaan kepada siri-siri The Darkest Minds akan datang dan diharap filem sekuel seterusnya mampu memberikan impak yang menarik seperti filem-filem adaptasi fiksyen remaja yang lain.


Review Filem: Poochandi (2022)

Sebuah lagi filem terbitan produksi tempatan kini menemui para penonton di pawagam. Poochandi (sebutan : poo-shan-dee) arahan JK Wicky. Dibintangi oleh RJ Ramana, Ganesan Manohgaran, Tinesh Sarathi Krishnan, Logan, Hamsni Perumal. Mengisahkan tentang seorang wartawan daripada India yang ingin mengumpul kisah paranormal di Malaysia. Wartawan tersebut telah berjumpa dengan seorang lelaki bernama Shankar yang bercerita...

Review Filem: Poochandi (2022)

Sebuah lagi filem terbitan produksi tempatan kini menemui para penonton di pawagam. Poochandi (sebutan : poo-shan-dee) arahan JK Wicky. Dibintangi oleh RJ Ramana, Ganesan Manohgaran, Tinesh Sarathi Krishnan, Logan, Hamsni Perumal.
Mengisahkan tentang seorang wartawan daripada India yang ingin mengumpul kisah paranormal di Malaysia. Wartawan tersebut telah berjumpa dengan seorang lelaki bernama Shankar yang bercerita berkenaan dengan satu kisah seram yang dialaminya bermula dengan sekeping syiling yang digunakan pada suatu malam. Kisah tersebut berkembang dan akhirnya mereka bertemu dengan sesuatu yang tidak dijangka.
Filem Poochandi mempertaruhkan genre seram thriller kepada para penonton. Apa yang menjadi unique selling point dalam filem ini adalah kisah seram thriller pada kali ini disulam dengan mitologi Hinduism.
Beberapa bulan lepas, filem Aranmanai 3 dilihat turut mempertaruhkan konsep yang sama, akan tetapi sentuhan produksi Poochandi dilihat lebih menjadi dan lebih teratur dari segi penjanaan jalan ceritanya.
Konsep Hinduism ini sebenarnya sangat jarang digunakan dalam kalangan penggiat filem tempatan. Apabila ia disulam dengan jalan cerita yang baik, konsep dan kisah seperti ini dapat memberi satu filem yang menarik.
Filem ini jugak dijalin dengan beberapa plot twist yang hampir tidak dapat dikesan oleh penonton akan tetapi pihak produksi bijak dalam memberi beberapa petunjuk berkenaan twist yang akan datang.
Akan tetapi, risiko kepada sesebuah filem tetap ada sekiranya plot twist yang diberikan itu “kurang masak”, ia akan menjejaskan nilai “intensity” filem tu sendiri. Masalah ini dilihat wujud dalam filem ini namun ia tidak begitu besar sehingga menjejaskan keseluruhan filem.
Secara keseluruhannya, filem Poochandi ini adalah sebuah filem seram tempatan yang wajar ditonton di pawagam lebih lebih lagi kepada mereka yang gemarkan filem seram dengan plot twist yang tidak akan terjangka dan juga sesuai kepada mereka yang sukakan filem dengan unsur mitologi yang lain daripada yang lain.
Poochandi masih ditayangkan di lebih 30 pawagam terpilih seluruh Malaysia.

                   Rating Kakimuvee

3.5/5


Warner Bros. Umum “The Batman 2”, Matt Reeves & Robert Pattinson Akan Kembali

Pengarah Matt Reeves dan pelakon, Robert Pattinson akan kembali dalam filem sekuel The Batman.

Perancangan filem kedua itu diumumkan Warner Bros. semasa cara CinemaCon yang kini sedang berlangsung di Caesar Palace, Las Vegas.

Turut kembali dalam filem akan datang adalah Zoë Kravitz sebagai Catwoman. Tajuk rasmi, tarikh tayangan dan butiran lanjut mengenai The Batman masih belum didedahkan pihak studios.

“Kejayaan The Batman adalah usaha berpasukan yang sebenar,” kata Reeves di CinemaCon. “Kami tidak mungkin sampai ke tahap ini tanpa … pengalaman pawagam. Sebagai peminat sepanjang hayat filem, saya menghargai apa yang anda lakukan.”

The Batman diarahkan oleh Matt Reeves dari skrip yang ditulis olehnya bersama dengan Peter Craig. Filem adiwira terbaru DC itu akan menyaksikan Robert Pattinson menyarung mantel Dark Knight.

Turut menyertai barisan pelakon adalahZoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál.


Selepas Sebulan “Abang Long Fadil 3” Berjaya Kutip RM24 Juta

Selepas sebulan ditayangkan di pawagam, filem aksi komedi Abang Long Fadil 3 terbitan Skop Production dan Astro Shaw berjaya mengumpul RM24 juta.

Pengarahnya, Syafiq Yusof bersyukur atas sambutan memberangsangkan, walaupun sudah sebulan ditayangkan di pawagam.

“Saya ingin ucapkan terima kasih kepada penonton yang menyokong filem Abang Long Fadil 3. Meskipun filem ini ditayangkan lebih satu bulan, namun masih mendapat sambutan baik daripada penonton.” kata kepada Berita Harian.

Sementara itu, penerbit Abang Long Fadil 3 dan merangkap Pengerusi Skop Productions, Datuk Yusof Haslam berkata, filemnya mendapat sambutan terutamanya dari golongan keluarga.

“Menerusi platform sosial media dan tinjauan menerusi siri jelajah Abang Long Fadil 3, kami mendapati rata-rata penonton yang hadir ke pawagam daripada golongan berkeluarga.

“Saya dan rakan penerbit Astro Shaw ingin ucapkan jutaan terima kasih kepada mereka yang menonton filem arahan Syafiq ini. Kami harap penonton tidak lepaskan peluang menyaksikan dan berhibur dengan Abang Long Fadil 3,” katanya.

Filem Abang Long Fadil 3 menyaksikan Fadil kembali dengan misi terbaru yang lebih berprofil tinggi. Fadil perlu menjatuhkan konspirasi jahat Chow Han, namun dalam pada yang sama Fadil diburu oleh King Cobra atas dendam dahulu.

Abang Long Fadil 3 menampilkan Zian Razak, Johan, Maya Karin, Elizabeth Tan, Shuib Sepahtu dan Ozlyn Wati.

Turut beraksi dalam filem menelan belanja RM6 juta itu adalah Tania Hudson, Joey Daud, Jay Iswazir, Daniella Sha, Khir Rahman, Hairul Azreen dan Siraj Alsagoff.


Apabila Zoo Kosong, Mereka Terpaksa Menyamar Menjadi Haiwan Dalam Trailer SECRET ZOO

Kepada peminat filem-filem Korea, siap sedia dengan filem terbaru yang diedarkan GSC Movies. Filem bertemakan komedi Secret Zoo bakal menemui penonton pada 13 Februari ini.

Tae-Soo, peguam pelatih tersekat dengan jawatan sementara di sebuah firma perundangan terkenal, berhasrat untuk mendapatkan jawatan sepenuh masa di syarikat itu. Dia berpeluang untuk membuktikan kebolehannya apabila dia ditugaskan untuk menghidupkan semula sebuah zoo yang hampir muflis.

Memandangkan tiada lagi haiwan di zoo itu, dia mendapat idea dengan meminta pekerja di sana untuk berpakaian seperti haiwan. Zoo baru itu dibuka dan menerima sambutan menggalakkan apabila sebuah rakaman video dirinya berpakaian seperti seekor beruang kutub menjadi tular. Akhirnya dia diterima sebagai pekerja tetap di firma itu, tetapi ketika dia bakal meninggalkan zoo itu, dia mendapat tahu niat sebenar syarikat tersebut.

Filem arahan Son Jae-Gon ini dibintangi pelakon seperti Ahn Jae-Hong, Kang So-Ra, Park Young-Gyu, dan Kim Sung-Oh.


THE SUICIDE SQUAD Mungkin Diberi Rating ‘R’

Pengarah James Gunn terus aktif di media sosial dan sesi Q&A Instgram dengan memberikan info terbaru mengenai filem The Suicide Squad.

Baru-baru ini, Gunn telah menjawab beberapa soalan yang diutarakan peminat, dan antara yang mencuri perhatian adalah rating untuk filem sekuel itu. Buat masa ini tiada klasifikasi rating telah diberikan secara rasmi, tetapi pengarah tersebut seperti mengesahkan bahawa filem arahannya itu akan diberi rating ‘R‘.

Selain itu juga, pembatalan San Diego Comic-Con tidak menghalang studio Warner Bros. untuk melancarkan beberapa rakaman dari filem The Suicide Squad. Kebiasaannya, acara Comic-Con akan digunakan oleh Warner Bros. untuk mempersembahkan trailer atau klip terbaru.

Gunn memberitahu bahawa peminat mungkin dapat melihat rakaman dari The Suicide Squad tahun ini. Berkemungkinan besar klip pertama filem tersebut mungkin akan dilancarkan sekitar Julai ini.

The Suicide Squad telahpun selesai menjalani penggambaran pada penghujung Februari yang lalu, dan kini berada dalam fasa post-produksi. Filem terbaru Warner Bros. / DC ini akan menemui penonton pada 6 Ogos 2021.


Beli dan Beramal bersama kempen Raya Go Shop

Go Shop, platform beli-belah dan e-dagang barangan rumah Malaysia telah melancarkan kempen Raya mereka, ‘Biar Biasa Janji Bersama’ bagi menyambut Hari Raya yang akan datang. Kempen yang berlangsung sehingga 22 April 2023 itu akan menampilkan  pelbagai rangkaian jenama eksklusif, tawaran istimewa dan inisiatif aktiviti amal.

Sebagai sebahagian daripada inisiatif amal Go Shop, RM1 akan didermakan kepada rumah amal yang dipilih untuk setiap produk yang dibeli sebagai sebahagian daripada kempen ini. Inisiatif ini hanya terpakai untuk produk terpilih yang dipamerkan di program TV Go Shop. Para pelanggan boleh memilih produk daripada pelbagai jenama eksklusif sepanjang kempen termasuk Habib, SIMPLYSITI, FGWalet, Corelle, Nona dan Munif Hijjaz.

Selain itu, para pelanggan boleh menikmati diskaun istimewa apabila menggunakan kod EID12 untuk potongan RM12 dengan perbelanjaan minimum RM150, EID30 untuk potongan RM30 dengan perbelanjaan minimum RM280 dan EID60 untuk potongan RM60 dengan perbelanjaan minimum RM500. Penghantaran percuma juga disediakan di Semenanjung Malaysia pada hari bekerja sepanjang tempoh kempen dan di seluruh negara pada hujung minggu sehingga 16 April 2023.

Untuk pengalaman membeli-belah yang unik dan hebat kepada para pelanggan, Go Shop akan menyiarkan program istimewa secara LIVE sepanjang bulan Ramadan dan Raya, setiap hari pada jam 8 pagi, 9 pagi, 10 pagi dan 11 pagi di saluran Astro 111 dan 118. Go Shop juga berbesar hati untuk memperkenalkan Program GoRewards Loyalty mereka untuk para pelanggan mendapatkan points dengan setiap pembelian yang dibuat. Program ini mempunyai tiga peringkat* :

GoGold: Para pelanggan yang membelanjakan RM1,500 dan ke atas layak mendapat 50 Go Points
GoSilver: Para pelanggan yang berbelanja antara RM900 hingga RM1,499 layak mendapat 30 Go Points
GoBronze: Para pelanggan yang berbelanja antara RM500 hingga RM899 layak mendapat 10 Go Points

Layari www.goshop.com.my atau muat turun aplikasi Go Shop dari Google Play dan App Store untuk mengetahui lebih banyak tawaran menarik. Jangan lupa untuk menonton Saluran Go Shop di Astro saluran 111 dan saluran 118.

*Setiap peringkat memerlukan sekurang-kurangnya dua pembelian sebulan dan Go Points akan dikreditkan secara automatik ke akaun pelanggan dalam masa 30 hari.


COVID-19: Salman Khan Bantu Bayar Gaji 25 Ribu Pekerja

Berikutan kerajaan India melaksanakan Perintah Berkurung akibat pandemik COVID-19, bintang filem Salman Khan membantu para pekerja industri filem dengan menyalurkan wang tunai menerusi akaun simpanan mereka.

Menurut laporan dari India.com, Salman telah meminta nombor akaun seramai seramai 25, 000 orang pekerja menerusi Persekutuan Pekerja Cine India Barat (FWICE) untuk menyumbangkan gaji bulanan mereka.

Yayasan Salman’s Being Human telah menghubungi kami pada Sabtu lalu untuk bertanyakan tentang gaji harian pekerja-pekerja ini. Saya memberitahu mereka gaji pekerja adalah kira-kira Rs 15, 000 (kira-kira RM860) sebulan.

“Kemudian mereka memberitahu kami yang Salman ingin butiran akaun 25, 000 orang pekerja ini untuk membiayai mereka.

“Salman juga menyumbangkan Rs 5 lakh (kira-kira RM28, 600) setiap bulan untuk membiayai kos perubatan mereka,” jelas Setiausaha Agung FWICE, Ashok Dubey.

Walau bagaimanapun, bapa Salman yang juga seorang penulis skrip veteran, Salim Khan, enggan mendedahkan jumlah sumbangan tersebut.


3 HIGHLY ANTICIPATED OCTOBER K-DRAMAS YOU NEED TO CHECK OUT

So many fun dramas are currently airing like Stranger S2 and Record of Youth, but there’s even more to look forward to in October! Find out more about the highly anticipated dramas here.

Private Lives takes an honest look into the private lives of public figures in a society where there is little “real” privacy. This drama is an intimate story about real emotions, real relationships, real lives, and real consequences when things we desperately need to keep secret become public. Cha Joo-eun (Seohyun), Jeong Bok-gi (Kim Hyo-jin), and Kim Jae-wook (Kim Young-min) are con artists who seek to disclose the private lives of various people. Lee Jeong-hwan (Ko Kyung-pyo) is a mysterious manager at a large company with a secret identity. With oodles of intrigue, you can enjoy figuring out the mysteries and be entertained by their different disguises. Private Lives begins on October 7, 10 PM MYT with weekly episodes every Wednesday and Thursday.

In Start-Up, popular actors Bae Suzy and Nam Joo-hyuk’s characters try to achieve their dreams at a place called Sand Box, a Silicon Valley-esque place with many start-up companies. Seo Dal-mi (Bae Suzy) dreams of becoming the next Steve Jobs. On the other hand, former kid math whiz Nam Do-san (Nam Joo-hyuk) is the founder of a struggling company. They share a connection from years ago, and their paths cross years later as they seek success. In addition to the inspiring stories and sweet romance, you can anticipate some fun insight about technology and enterprises. Start-Up launches on October 17, 10:00 PM MYT with weekly episodes every Saturday and Sunday.

Do Do Sol Sol La La Sol

If you couldn’t guess from the cute title, music is a part of Do Do Sol Sol La La Sol’s story. Bubbly pianist Gu Ra-ra (Go A-ra) suddenly encounters great misfortune, but optimistically presses forward. She meets the mysterious Sunwoo Jun (Lee Jae-wook) who is running away from his past. Jun lends Ra-ra money and helps her adjust to becoming financially independent. Meanwhile, Ra-ra helps Jun open up and express his feelings. With laughter, tears and love, they come to mean something special to each other. Look forward to plenty of romantic and funny moments along with Go A-ra and Lee Jae-wook’s delightful chemistry. Do Do Sol Sol La La Sol starts on October 7, 10 PM MYT with weekly episodes every Wednesday and Thursday.

Look forward to watching all three of these dramas, only on Netflix!


SUPERMAN LEGACY: James Gunn Telah Memulakan Uji Bakat Untuk Watak Superman & Lois Lane

James Gunn dilaporkan sedang mengadakan ujibakat untuk filem pertama DC Universe, Superman: Legacy.

Menurut Tweet dari Discussing Film, pelakon Nicholas Hoult, David Corenswet dan Tom Brittney antara yang dikaitkan dengan watak Superman, pelakon Emma Mackey, Phoebe Dynevor dan Rachel Brosnahan disenarai pendek untuk watak Lois Lane.

Setakat ini tiada pengesahan dari pihak studio, tetapi nampaknya peminat tidak sabar untuk mengentahui siapakah pengganti Henry Cavill untuk watak Superman.

James Gunn is currently doing screen-tests for ‘SUPERMAN LEGACY’ with…• Nicholas Hoult, David Corenswet & Tom Brittney for Superman• Emma Mackey, Phoebe Dynevor & Rachel Brosnahan for Lois Lane(Source: @Borys_Kit) pic.twitter.com/W9neFUGLEb— DiscussingFilm (@DiscussingFilm) June 17, 2023

“Superman: Legacy ialah asas sebenar visi kreatif kami untuk DC Universe. Superman bukan sahaja bahagian ikonik dalam tradisi DC, dia juga watak kegemaran pembaca buku komik, penonton filem terdahulu dan peminat di seluruh dunia,” kata Gunn semasa pengumuman jadual DCU.

“Saya tidak sabar untuk memperkenalkannya. versi Superman kami yang penonton akan dapat mengikuti dan mengenali merentasi filem, filem, animasi dan permainan.”

Superman: Legacy akan ditayangkan di pawagam pada 2025.


Warner Bros. Tunda Tayangan Filem Wonder Woman 1984

Warner Bros. akhirnya mengambil keputusan menunda filem-filem terbaru mereka, antaranya Wonder Woman 1984, In the Heights, Scoobs dan Malignant. Menurut laporan Variety, Wonder Woman 1984 telah ditunda tayangan ke Ogos manakala tiga lagi filem masih masih belum ditetapkan tarikh tayangannya sehingga pandemik coronavirus berakhir.

Menerusi satu kenyataan yang dikeluarkan Pengurusi Warner Bros. Pictures Group, Toby Emmerich, Wonder Woman 1984 ditunda ke 14 Ogos ini dan berharap dunia akan menjadi lebih selamat dan sihat.

“When we greenlit Wonder Woman 1984, it was with every intention to be viewed on the big screen and are excited to announce that Warner Bros. Pictures will be bringing the film to theatres on Aug. 14,”

“We hope the world will be in a safer and healthier place by then.”

Empat filem Warner Bros. ini menyertai beberapa filem blockbuster yang ditunda tarikh tayangan disebabkan pandemik coronavirus. Disney telah menunda beberapa filemnya termasuklah Mulan, The New Mutants dan Black Widow, manakala MGM terlebih dahulu menunda tayangan filem No Time to Die, Paramount Pictures telah menarik balik tayangan filem A Quiet Place Part II yang sepatutnya ditayangkan hujung bulan ini, dan Universal menukar tarikh tayangan F9: The Fast Saga ke tahun hadapan.


Venom Akan Bergenre Aksi / Horror Sains Fiksyen

Selepas Sony menandatangi perjanjian perkongsian karakter Spider-Man bersama Marvel, porjek franchise The Amazing Spider-Man telah digantung dan menyebabkan sekuel ketiga filem berkenaan telah dihentikan. Kesan dari perjanjian ini telah menyebabkan beberapa karakter Marvel yang dimiliki Sony yang sepatutnya keluar dalam filem-filem franchise Spider-Man seperti Venom, Sinister Six turut sama dihentikan.

Namun baru-baru ini Sony telah mengumumkan akan meneruskan projek mereka yang tergantung dengan menghasilkan beberapa filem antihero dan villain Marvel yang dimiliki oleh mereka dan salah satunya adalah karakter anti-hero, Venom. Filem ini dikhabarkan tidak akan berkait dengan mana-mana Marvel Cinematic Universe malah Sony mencipta Universe nya sendiri sama seperti apa yang dilakukan oleh pihak Marvel.

Sebelum ini Alex Kurtz, penulis dan penerbit filem The Amazing Spider-Man 2 mengambarkan Venom adalah versi ‘darker’ filem Spider-Man. Beliau berkata;-

“The idea is that you can do things with Venom that you can’t do with Spider-Man. Venom is the representation of every line that will get crossed. He’s a much darker character.”

Berdasarkan dari info yang kami dapat dari My Entertainment World, filem Venom dikatakan bergenre aksi/horror sains fiksyen dan akan memulakan pengambaran mereka pada musim luruh ini nanti.

Selain itu juga, peminat berharap filem ini lebih dark dan karakternya lebih ganas, dalam erti kata lain ‘R-Rated’ filem. Seperti dua karakter antihero Marvel iaitu Logan dan Deadpool, peluang untuk kita melihat filem Venom seganas filem Fox tersebut mungkin ada memadangkan Venom juga adalah karakter antihero.

Cuma setakat ini, kami tidak dapat mengutip lebih details mengenai filem ini. Diharap production yang dimulakan tidak lama lagi akan dapat memberikan lebih info mengenai filem terbaru Sony ini.

Venom akan muncul di pawagam pada 5 Oktober 2018.


Review Filem: Mat Bond Malaya (2021)

“Alang-alang nak buat filem ‘bodo’, buat macam Nabil” Pertama kali saya melihat penggoda Mat Bond Malaya, saya sudah tepuk dahi, trauma dengan tema Zombi tempatan selepas menonton filem Zombitopia. Secara jujurnya, saya tidak meletakkan sebarang harapan terhadap filem arahan Nabil Ahmad ini, kerana saya menjangkakan, filem ini mungkin tidak jauh beza dengan filem-filem teruk tempatan.  10 minit pertama...

Review Filem: Mat Bond Malaya (2021)

“Alang-alang nak buat filem ‘bodo’, buat macam Nabil”
Pertama kali saya melihat penggoda Mat Bond Malaya, saya sudah tepuk dahi, trauma dengan tema Zombi tempatan selepas menonton filem Zombitopia. Secara jujurnya, saya tidak meletakkan sebarang harapan terhadap filem arahan Nabil Ahmad ini, kerana saya menjangkakan, filem ini mungkin tidak jauh beza dengan filem-filem teruk tempatan.
10 minit pertama Mat Bond Malaya boleh dikatakan agak ‘cringe’, saya hampir memuntahkan kembali isi durian Black Thorn selepas melihat pengenalan filem yang agak meloyakan. Namun, apabila Michael Ang membuat penampilan cameo, persepsi saya terhadap filem ini mula berubah sedikit.
Pada saat itu, saya mula menyedari bahawa Nabil cuba mengetengahkan konsep ‘cerita dalam cerita’, dimana dia melakonkan watak dirinya sendiri sebagai pengarah, yang cuba membentangkan ideanya kepada pengarah-pengarah lain, seperti Aziz M. Osman dan Ghaz Abu Bakar. Konsep yang diketengahkan oleh Nabil mengingatkan saya pada filem The Gentlemen, dimana satu watak ini bercerita kepada satu lagi watak, yang mana cerita tersebut menjadi plot utama filem.

Dalam Mat Bond Malaya, Nabil membentangkan ceritanya kepada Aziz M. Osman dan Ghaz Abu Bakar, dan cerita tersebut mengenai seorang lelaki muda bernama Mat yang bercita-cita mahu menjadi seorang ejen perisikan, dan dalam masa yang sama telah jatuh hati kepada seorang ejen perisikan yang cantik bernama Bondi lakonan Elizabeth Tan. Ketika Mat bertugas di bahagian penyamaran identiti, Bondi telah menjalankan misi di sebuah pulau. Bagaimananapun dia telah ditangkap oleh Dr. Ebel, seorang penjahat yang bercita-cita mahu menjatuhkan agensi perisikan M6 dan menyebarkan virus merbahaya ke seluruh dunia.

Apa yang saya boleh katakan, filem arahan Nabil ini ‘masuk air’. Mungkin ada yang kurang gemar dengan komedinya, tetapi saya, secara jujurnya, terhibur. Cuma, yang agak terkilannya, tidak banyak (mungkin tiada langsung) ‘reference’ dari filem asal Mat Bond arahan Mat Bond, baik dari segi karakter atau homage. Saya tak pasti sama ada filem ini adalah remake atau reboot dari sumber asal. Apa yang saya nampak, filem ini mungkin ‘spoof’ kepada filem-filem pengintipan / zombi.
Bercakap soal ‘cerita dalam cerita’, jujurnya saya suka dengan konsep sebegini, cuma filem ini kurang ‘interaktif’, tidak banyak ‘connection’ antara plot utama dan kisah Nabil membentangkan idea kepada dua pengarah. Walaupun ada beberapa bahagian yang menunjukkan dua pengarah memberi idea atau pertanyaan, yang menyebabkan Nabil mengubah plot filem, ia tidak mencukupi dan tidak membantu keseluruhan filem. Sebaliknya, apa yang dibualkan lebih kepada isu-isu dalam industri filem.
Antara pekara menarik yang telah saya lihat adalah penampilan cameo selebriti-selebriti tempatan seperti Yusof Haslan, Ning Baizura dan ramai lagi. Sudah tentu ‘cameo’ Didie Alias paling ‘kecoh’. Kehadiran Aloy Paradoks sebagai budak ‘intern’ telah menghidupkan suasana komedi dalam filem ini. Walaupun ‘screentime’ watak Aloy tidak begitu banyak, ia masih mampu menyumbang unsur-unsur komedi.

Sebagai watak yang bercita-cita untuk menjadi pengintip, Nabil barangkali lupa untuk menonjolkan watak Mat lakonan Naqiu. Mat sepatutnya mendominasi jalan cerita dan ‘screentime’ memandangkan namanya dijadikan judul filem ini. Tetapi apa yang saya lihat, dia banyak ‘tersangkut’ di bahagian penyamaran bersama G (lakonan Farid Halus). Watak Naqiu hanya menyerlah pada penghujung filem, tetapi sayang, masih tiada unsur-unsur perisikan ala James Bond atau Mat Bond.

Watak Azri Iskandar pada asalnya saya kurang gemar kerana kelihatan ‘fake’ untukj menjadi penjahat. Tetapi apabila Bondi ditangkap, barulah saya mula menyukai watak Dr. Ebel. Saya suka bukan kerana kejahatan dan motivasinya untuk menakluki dunia, tetapi merasa lucu melihat telatahnya ketika cuba memasuki bangunan M6 – rancangan terbantut. Jika hendak dibandingkan dengan Dr. Rahman dari Zombitopia, saya rasa motivasi dan perancangan Dr. Ebel jauh lebih baik dan jelas.
Dari segi teknikal, saya puji kesungguhan Nabil dalam menjaga konti. Walaupun filem ini kelihatan berbajet rendah, kostum watak, sinematografi dan skor dibikin dengan baik, memberikan ‘vibe’ era 60an kepada penonton. Suntingannya bagi saya ‘ok’, tidak mengelirukan walaupun terdapat beberapa adegan yang saling bertukar-ganti. Saya juga perasan, filem ini tidak banyak kesan khas CGI – pilihan yang tepat kerana CGI filem-filem tempatan hanya merosakkan filem.
Secara keseluruhannya, Mat Bond Malaya adalah filem yang bagus dan ringan. Bagus bukanlah bermaksud filem ini layak di hantar ke Oscar, tetapi berbaloi untuk ditonton sambil bersantai di rumah. Bagi saya, Nabil berpotensi untuk hasilkan filem-filem bercorak komedi, lebih-lebih lagi melihat pada statusnya sebagai seorang pelawak. Dia memiliki idea dan pengalaman, cuma apa dia yang diperlukan, perbaiki kelemahan-kelemahan yang ada dan juga bajet.

                   Rating Kakimuvee

2.5/5

Naqiu, Elizabeth Tan, Riezman Khuzaimi, Azri Iskandar, dan Farid Halus


“Sisyphus: The Myth” Catat Peningkatan Pada Episod Ke-2

Drama terbaru lakonan Park Shin Hye dan Cho Seung Woo “Sisyphus: The Myth” terus menunjukkan prestasi baik.

Menurut Nielsen Korea (via Soompi) episod kedua drama JTBC itu telah merekodkan purata rating sebanyak 6.677 peratus, peningkatan berbanding episod pertama yang merekodkan purata rating 5.608 peratus.

Sementara itu di KBS, drama “Hello, Me!” gagal mengikut jejak langkah “Sisyphus: The Myth” apabila episod keduanya menyaksikan penurunan dengan purata skor sebanyak 3.1 dan 3.6 peratus. Episod pertama telah mencatatkan purata rating 3.8 dan 4.9 peratus.

Akhir sekali di TV Chosun, drama “Miss Trot 2” mencipta satu lagi rekod peribadi apabila episod terbaru mencatatkan purata rating sebanyak 28.678 peratus dan 30.984 peratus.

Sisyphus: The Myth adalah drama fantasi misteri yang memberi fokus kepada jurutera genius, Han Tae Sool (Cho Seung Woo) yang berusaha untuk membongkar kebenaran di sebalik kematian abangnya, dan seorang pahlawan elit bernama Kang Seo Hae (Park Shin Hye), yang mengembara masa untuk menolongnya

Han Tae Sool adalah seorang genius yang sangat mahir dalam bidang kejuruteraan dan pengekodan, menyebabkan makhluk misteri mengejarnya.

Kang Seo Hae mencari Han Tae Sool kerana dia yakin bahawa jika dia menyelamatkannya, dia dapat menghalang kemusnahan dunia.

Hello,Me! adalah drama komedi romantis fantasi mengenai seorang wanita berusia 37 tahun bernama Ban Ha Ni (Choi Kang Hee), yang menjadi tidak berminat dengan cinta, pekerjaan, dan impiannya.

Dia dikunjungi dan dihiburkan oleh dirinya yang berusia 17 tahun (Lee Re), yang sangat meminati segala-galanya dan tidak takut dengan apa pun di dunia.

Kim Young Kwang berperanan sebagai chaebol generasi kedua yang bersemangat bebas Han Yoo Hyun yang tidak pernah dewasa

Sisyphus: The Myth boleh ditonton di platform streaming Netflix.


JUSTICE LEAGUE “Snyder Cut” Akan Ditayangkan Di HBO Max?

Peminat telah menuntutnya sejak sekian lama, dan setelah bertahun-tahun berkempen, menggunakan hashtag, membantah, dan perkongsian gambar-gambar dari pengarahnya sendiri, nampaknya peminat selangkah sahaja untuk menyaksikan Justice League versi ‘Snyder Cut”.

Menurut penulis portal DCEU Mythic, Jeremy Conrad, versi ‘Snyder Cut’ mungkin akan ditayangkan di laman perkhidmatan streaming HBO Max, bukannya DC Universe seperti yang dikhabarkan.

Terdapat beberapa perdebatan mengenai bentuk filem Justice League versi ‘Snyder Cut’. Ada sumber mendakwa ia akan dijadikan dalam bentuk siri terhad, manakala pendapat lain mengatakan ia mungkin ditayangkan dalam bentuk filem panjang atau sebuah filem yang tidak disiapkan (yang bermaksud Warner Bros. tidak mahu mengeluarkan kos untuk menyiapkan filem Justice League versi Snyder Cut).

Apa pun keadaannya, meletakkan filem tersebut di HBO Max adalah satu langkah yang cukup bijak, kerana ia akan mendorong banyak pelanggan pergi ke perkhidmatan streaming baru itu.

Jadi, kepada para peminat filem-filem DC, adakah anda mahu menonton Justice League versi “Snyder Cut” sekirannya ia ditayangkan? kongsikan pendapat anda.


[TRAILER] Kisah The Rock Diceritakan Dalam Sitcom “Young Rock”

Setiap hero pasti ada kisah asal-usulnya, begitu juga Dwayne ‘The Rock’ Johnson.

Pelakon terkenal itu telah mendedahkan trailer Young Rock, sebuah siri komedi terbaru NBC yang menceritakan kisah asal usul Johnson sendiri, merangkumi zaman kecil sehinggalah ke zaman remaja.

Sitcom terbaru ini dijadulakan tayangan pada Selasa, 16 Februari 2021. Anda boleh tonton trailer dibawah.

View this post on Instagram            A post shared by therock (@therock)

A post shared by therock (@therock)

A post shared by therock (@therock)

Young Rock diinspirasi dari zaman kanak-kanak Dwayne Johnson yang luar biasa dan disamakannya dengan filem Forrest Gump lakonan Tom Hank. Johnson, yang turut menjadi penerbit eksekutif melalui syarikat produksinya Seven Bucks Productions, dijangka muncul di setiap episod. Dia sebelum ini membintangi drama sukan HBO Ballers yang telahpun menayangkan musim terakhirnya pada tahun lalu.

Sitkom 11 episod ini akan dibintangi oleh Adrian Groulx sebagai Johnson pada usia 10 tahun, Bradley Constant sebagai Johnson pada usia 15 tahun dan Uli Latukefu (Marco Polo) sebagai Johnson dari usia 18 hingga 20 tahun, ketika dia direkrut untuk bermain bola sepak di University of Miami . Stacey Leilua dan Joseph Lee Anderson akan memainkan peranan sebagai ibu dan bapa kepada Johnson, manakala Ana Tuisila sebagai nenek Johnson, Lia Maivia.

Young Rock ditulis bersama oleh Nahnatchka Khan dan Jeff Chiang, yang juga akan bertindak sebagai penerbit eksekutif bersama Dany Garcia, Hiram Garcia, Brian Gewirtz dan Jennifer Carreras. Siri ini adalah produksi bersama antara Universal Television, Seven Bucks Productions dan Fierce Baby Productions.


Atomic Blonde Review

Sebagai seorang pelakon wanita aksi yang sering kita nantikan aksinya, Charlize Theron yang terkenal sebagai Furiosa dalam filem Mad Max: Fury Road kembali dalam filem aksi pengintipan Atomic Blonde yang diarahkan oleh pengarah filem John Wick  dan Deadpool 2, David Leitch.

Diadaptasikan dari novel grafik The Coldest City, Atomic Blonde mengisahkan seorang pengintip dan juga pembunuh upahan untuk agensi M16 yang ditugaskan ke sebuah bandar besar yang menjadi tumpuan semasa perang dingin iaitu Berlin untuk mendapatkan dokumen yang sangat penting dan menjadi buruan kesemua agensi-agensi perisikan dunia.

Berlatarbelakang dipenghujung tahun 80an, Lorraine Broughton (lakonan Charlize Theron) telah diminta oleh pegawai atasannya untuk mendapatkan kembali sebuah dokumen yang dirampas oleh seorang agen KGB. Agen tersebut telah membunuh agen M16 di Berlin bagi merampas dokumen yang mempunyai senarai nama agen-agen yang sedang menjalankan tugas. Selain itu juga Lorraine juga dikehendaki mencari dan membongkarkan penyamaran seorang “double agent” yang dikenali sebagai “Satchel”.

Lorraine diminta untuk berhubung dengan salah seorang agen M16, David Percival (lakonan James McAvoy) yang berada di Berlin bagi membantu misinya disana. Bagaimanapun Lorraine mengalami masalah apabila identitinya sebagai agen M16 di Berlin telah terbongkar dan dia juga diintip oleh seorang agen Perancis, Delphine (Lakonan Sofia Boutella).

Antara tarikan filem Atomic Blonde ini ialah aksi-aksi tempur yang ditonjolkan oleh pengarah filem ini. David Leitch yang turut mengarahkan filem John Wick cuba membawa masuk resepi yang sama kedalam filem arahannya ini, cuma dilakukan dengan cara yang sedikit yang berbeza. Beliau melebihkan aksi “hand to hand combat” dalam filemnya dan Charlize Theron yang terkenal dengan aksi lasaknya berjaya memberikan aksi tersebut dengan cukup baik dan mendebarkan. Oh yer, difahamkan Charlize Theron melakukan sendiri aksi-aksi stunt .

Selain tu juga, background dan fesyen 80-an yang cukup “liar” dicampur pula dengan musik-musik retro pada zaman tersebut membuatkan filem Atomic Blonde cukup “style” untuk sebuah filem aksi pengintipan. Masih terngiang-ngiang di telinga saya akan lagu-lagu seperti “99 Luftballons” dan “London Calling” yang dimainkan dalam beberapa babak filem ini.

Saya suka dengan karakter Liorrane yang dibawa oleh Charlize Theron, karakternya cukup tenang dan kool tetapi jiwanya penuh dengan dendam dan tiada belas kasihan kepada penjahat. Begitu juga lakonan James McAvoy yang membawakan watak seorang pengintip yang diragui kesetiannya, David Percival. Prestasi lakonannya sama hebatnya seperti dalam filem Split lakonan beliau.

Cuma plotnya agak tipikal seperti filem-filem pengintipan yang lain, Ejen baik cuba merampas maklumat penting dari orang jahat, mujur sedikit twist dipenghujung filem mengenai siapakah “Satchel” yang sebenar memberikan sedikit kelebihan pada filem Atomic Blonde. Elemen “espionage” juga tidak ditonjolkan dengan begitu mendalam walaupun ia sebuah filem pengintipan. Elemen-elemen espionage yang ditunjukkan dalam filem seperti James Bond, Man From U.N.C.L.E jauh lebih baik dari filem ini.

Secara keseluruhan, Atomic Blonde adalah sebuah filem aksi yang cukup mendebarkan ditambah pula dengan suasana filem yang cukup retro berserta musik-musik yang menarik dan catchy. Bagi yang meminati filem John Wick, Atomic Blonde adalah filem yang sesuai untuk anda, cuma anda diminta tidak mengharapkan aksi-aksi tembakan ke kepala kerana Atomic Blonde banyak menyajikan aksi tempur tanpa senjata dari pelakon aksi wanita yang cukup terkenal, Charlize Theron.


Rundingan Di Antara Jonah Hill & Warner Bros. Gagal, Tidak Lagi Dikaitkan Dengan Filem The Batman

Pelbagai sumber melaporkan bahawa Jonah Hill telah menghentikan rundingan dengan studio Warner Bros untuk sertai barisan pelakon filem The Batman.

Sebab utama kegagalan rundingan tidak dinyatakan, tetapi berdasarkan ‘Tweet’ dari penulis The Hollywood Reporter, “tiada kesepakatan diantara Warner Bros. dan pelakon,” mungkin menunjukkan bahawa pihak studio tidak mahu memenuhi harga yang diminta pelakonnya.

True: Jonah Hill is no longer in talks for THE BATMAN. Warners and the actor were too far apart on a deal.
— Borys Kit (@Borys_Kit) October 16, 2019

Hill sebelum ini telah dikaitkan dengan peranan villain dalam filem The Batman arahan Matt Reeves, bagaimanapun rundingan diantara kedua-dua pihak nampak begitu sukar apabila pelakon tersebut meminta bayaran yang lebih tinggi dari pelakon utamanya iaitu Robert Pattinson.

Sementara itu, pelakon Seth Rogen kini menjadi pilihan pihak studio untuk membawakan watak Oswald Cobbelpot a.k.a The Penguin, namun Warner Bros. masih belum membuat tawaran kepada pelakon tersebut.

Awal minggu ini, aktres Zoe Kravitz telah dipilih untuk membawa watak sebagai Catwoman. Dia akan menyertai Robert Pattinson sebagai Bruce Wayne / Batman dan Jeffrey Wright sebagai Commissioner Gordon.

The Batman akan memulakan produksi awal tahun hadapan dan dijangka menemui penonton pada 25 Jun 2021.